Dinesydd Hydref 2006 by Y Dinesydd - issuu\nwww.dinesydd.com Hydref 2006Papur Br o D in as C ae r dy dd a’ r Cy l chYn Hafal yng Nghaerdydd Rhif 312Helpu yng Ngwlad Pwyl Mae afiechyd meddyliol difrifol yn effeithio ar 1 % o’r boblogaeth, ar draws pob gwlad a diwylliant. Hafal yw’r elusen fwyaf yng Nghymru sy’n gweithio gyda phobl ag afiechyd meddwl difrifol a’u teuluoedd. Mae’n cynnig cymorth i weithio tuag at adferiad trwy roi gwybodaeth, cyngor, hyfforddiant ymarferol, cwmni a chyfeillgarwch i bob un sy’n profi unigrwydd a’r ofnau sy’n dod gyda salwch meddwl difrifol. Castell Nedd yw Pencadlys Hafal, ac mae stondin Hafal yn gyfarwydd i ymwelwyr â’r Sioe Frenhinol a’r Eisteddfod Genedlaethol bob blwyddyn. Ar ben y rhestr Llongyfarchiadau i ysgolion gyfun Plasmawr a Glantaf ddaeth yn ail a thrydydd yng Nghymru yn rhestr y Daily Telegraph o’r ysgolion gorau yn yr arholiadau safon Uwch eleni. Peter Hain, AS, yn sgwrsio â John Abbott o Hafal yn yr Eisteddfod eleni Ond mae gan y gymdeithas swyddfeydd, canghennau a phrosiectau ymhob rhan o Gymru, gan gynnwys Caerdydd, wrth gwrs. Mae grŵp o aelodau Hafal yn cwrdd am 7.00 yr hwyr ar yr ail nos Fawrth ymhob mis yng nghanolfan Tŷ Canna, ger Chapter yn Nhreganna. Cawn gyfle yno i rannu profiad ac i wrando ar siaradwyr gwadd sydd ag arbenigedd proffesiynol yn y maes. Bydd y cyfarfod nesaf ar Hydref y 10fed ac mae croeso i chi ymuno â ni. Os ydych yn poeni am eich sefyllfa eich hun, neu am gyflwr meddwl un annwyl i chi, cewch gyngor ymarferol a phroffesiynol ynglŷn â hynny trwy ffonio Lynda Wollard neu Junaid Iqbal ar 029 20 565959, neu, i drafod pethau trwy’r Gymraeg, ffoniwch 01792 816600 i siarad gyda Liz Griffiths neu Nicola Thoams. Mae cyhoeddiadau Hafal hefyd ar gael yn y Gymraeg yn ogystal â’r Saesneg. Hefyd, mae gan gangen Hafal yng Nghaerdydd swyddfeydd a chynllun garddio yn yr Ysgubor Fawr ger yr Amgueddfa Werin. Braf yw’r perthynas agos a’r cydweithio cyson rhwng staff Hafal a staff yr Amgueddfa. Parhad ar dudalen 2Eisteddfod Caerdydd 2008 Mae angen eich help i gynnal yr Eisteddfod arbennig hon ac mae’r gweithgareddau wedi dechrau yn barod. Cewch wybodaeth ar dudalen 4 am ddau ddydd Sadwrn arbennig ym mis Hydref a Thachwedd i ffurfio Pwyllgorau Pwnc yr Eisteddfod fydd yn llunio’r Rhestr Testunau. Hefyd mae’r pwyllgorau apêl leol yn cynnal nifer o weithgareddau diddorol a hwyliog fydd yn falch i gael eich cefnogaeth. Rhagor o wybodaeth ar http://eisteddfod.caerdydd.org Noddir y rhifyn hwn o’r Dinesydd gan Dr Elin Jones, Dirprwy Gadeirydd Hafal Cymdeithas Hafal O hyd drwy’n bywyd dibaid, er ein hofn O’r nos sy’n y llygaid, Yr un yw’r galon o raid, Yr un mor fawr yw’r enaid. Ceri Wyn Jones, Tudur Dylan Jones ac Emyr Davies Criw taith yr Urdd o ysgolion Glantaf, Y Fro, Plasmawr, Gwynllyw, Ystalyfera a Rhydywaun Cawsom ein cyffwrdd â’r profiad anhygoel o wneud gwaith gwirfoddol ar daith yr Urdd i wlad Pwyl ym mis Awst 2006. Cyrhaeddom y cartref plant cyntaf ar nos Sul i groeso cynnes, ac roeddem ni’n drist i orfod gadael ar ôl y diwrnod. Fe lwython y cartref gydag anrhegion diri ar gyfer y plant a chymerwn ni’r amser i ddawnsio, joio a chwarae gemau gyda nhw. Roedd nifer o ddagrau wrth i ni adael y diwrnod canlynol, ond roedd hi’n dda i wybod bod mwy o gymorth yn mynd i gael ei ddarparu. Roedd yr ail gartref yr un mor emosiynol i’w weld. Cawsom groeso arbennig o gynnes unwaith eto, ac roedd yn rhaid i nifer ohonom fynd i’m hystafelloedd i grio ar ôl derbyn anrhegion anghredadwy oddi wrth blant oedd yn cael dim. Aethom i IKEA er mwyn prynu eitemau addas ar gyfer y cartref a dechreuom ar adnewyddu ystafell i bump o ferched. ! Erbyn i ni orffen yr ystafell, roedd pob un ohonon ni yn genfigennus o’r plant amddifad a fyddai’n cael yr ystafell. Gwobr fwyaf yr wythnos oedd gweld eu hwynebau wrth iddynt weld yr ystafell orffenedig, ac wedi i’r bechgyn gweld y Playstation, y teledu a’r stereo newydd! Dyna oedd ystyr hapusrwydd, a dyna oedd ein rheswm dros fynd i Wlad Pwyl. Rwy’n argyhoeddedig na fyddaf i byth yn anghofio profiad a gawsom yng Ngwlad Pwyl, na’r plant a chwifiodd hwyl fawr i ni mor frwdfrydig. Bethan Rowe Blwyddyn 13 Ysgol Gyfun Bro Morgannwg (Rhagor ar dudalen 12.) Y DINESYDD HYDREF 2006 2 Y Di n e sy d dISSN 13627546 Parhad o dudalen 1 www.dinesydd.com Golygydd y rhifyn hwn: Dr Elin Jones Golygydd y rhifyn nesaf: Hywel Jones Anfonwch ddefnyddiau ar gyfer rhifyn Tachwedd 2006 erbyn 27 Hydref at: Hywel Jones, 4 Heol Heath Halt, Y Mynydd Bychan, Caerdydd CF23 5QF ar (ebost: hywel.jones4@ntlworld.com ffôn: 02920211855) neu at Gadeirydd Pwyllgor Y Dinesydd: Peter Gillard, Tŷ Llwyd, Drope Rd., Sain Siorys, Bro Morgannwg CF5 6EP (ebost: pagillard@yahoo.co.uk; ffôn: 01446760007). MANYLION CYSYLLTU Calendr y Dinesydd Dr E. Wyn James, 16 Kelston Rd., Yr Eglwys Newydd, Caerdydd CF14 2AJ (JamesEW@caerdydd.ac.uk; 02920628754) Hysbysebion Siân Lewis, Menter Caerdydd, Tŷ Avocet, 88 Heol yr Orsaf, Ystum Taf, Caerdydd CF14 2FG (sian@dinesydd.com; 02920565658) Derbyn a dosbarthu copïau Ceri Morgan, 24 Cwm Gwynlais, Tongwynlais, Caerdydd CF15 7HU (ceri33@btopenworld.com; 07774816209) Rhoddion a thaliadau Trysorydd y Dinesydd, d/o Menter Caerdydd, Tŷ Avocet, 88 Heol yr Orsaf, Ystum Taf, Caerdydd CF14 2FG Noddi rhifynnau ac ymholiadau cyffredinol Peter Gillard, Tŷ Llwyd, Drope Rd., Sain Siorys, Bro Morgannwg CF5 6EP (pagillard@yahoo.co.uk; 01446760007). Cyhoeddir Y Dinesydd gan Bwyllgor Y Dinesydd. Fe’i cysodir gan gweHendre a’i argraffu gan Wasg Morgannwg, Mynachlog Nedd. Aelodau a chefnogwyr Hafal yn y diwrnod chwaraeon Bu Fred Dymott a’i gydweithwyr yn y cynllun garddio’n gweithio’n ddyfal i adfer hen erddi’r tŷ ac i ddatblygu canolfan arddio lwyddiannus iawn. Galwch heibio y tro nesaf y byddwch yn ymweld â’r Amgueddfa i weld beth sydd ar gael i’w brynu yng Nghanolfan Arddio Hafal – neu i dderbyn cyngor Fred yn rhad ac am ddim! Mae Hafal hefyd yn ymgyrchu’n gyson dros bobl â salwch meddyliol difrifol a’u teuluoedd, ac yn pryderu am gyflwr y gwasanaethau sydd ar gael i ni yn y maes hwn. Hydref y 10fed yw Diwrnod Iechyd Meddwl y Byd eleni, ac yn ystod y diwrnod hwnnw bydd rhai o aelodau a staff Hafal yn cwrdd â Dr Brian Gibbons, yn y Senedd, i bwyso am weithredu’r targedau iechyd meddwl a osodwyd yn y Fframwaith Gwasanaeth Cenedlaethol y llynedd, ac i lansio taflen a menter newydd a noddwyd gan Comic Relief. Gwyliwch y cyfryngau ar y diwrnod am fwy o fanylion! Mae tipyn o sbort i gael wrth ymaelodi â Hafal hefyd. Daeth cannoedd o bobl o bob cwr o Gymru at ei gilydd yn ddiweddar ar gyfer diwrnod chwaraeon amrywiol iawn, gan gynnwys Tai Chi, subuteo dynol, aerobeg, taflu’r weli a dringo mynydd. Efallai y byddwch yn adnabod un o leiaf o gefnogwyr Hafal yn y tîm! Gwobrwyo Cynlluniau Iaith Hyfryd yw gweld cynifer o sefydliadau masnachol a gwirfoddol yn rhoi ei phriod le i’r Gymraeg – ac yn cael eu gwobrwyo am wneud hynny. Yn ddiweddar cafodd Gwasanaethau Cwsmeriaid Cymraeg Banc Barclays eu gwobrwyo fel ‘Llwyddiant Cymunedol y Flwyddyn’ – gwobr Cyfartalwch ac Amrywiaeth mewn seremoni yng Ngwesty’r Park Plaza, Caerdydd, a chyflwynwyd y wobr gan Shan Cothi. Mae’r tîm yn darparu gwasanaeth Cymraeg yn unig i’w cwsmeriaid, ac wedi gweld y galwadau’n cynyddu. Mae datblygu gwasanaeth yn y Gymraeg yn ogystal â’r Saesneg yn holl bwysig hefyd i Hafal, a dderbyniodd wobr gyntaf yn adran Cyrff Gwirfoddol Gwobrau’r Iaith Gymraeg mewn Gofal Iechyd 2006 am eu cyhoeddiadau yn y Gymraeg. Derbyniwyd y wobr ar ran Hafal gan Nicola Thomas, Ysgrifennydd Cwmni Hafal, sy’n Gymraes o dras Indiaidd, wedi ei magu yng Nghastell Newydd Emlyn ac yn siarad Cymraeg hyfryd y fro honno. Swynwyd y gynulleidfa yn Neuadd y Ddinas yng Nghaerdydd gan ei gwisg hardd hefyd! Nicola Thomas a Clive Wolfendale a gyflwynodd y wobr Byd prysur Betsan Powys, Cyflwynydd Mastermind a Golygydd Gwleidyddol BBC CymruPob clod i’r enillwyr hyn – ond os segurdod yw clod y cledd, gwir glod y cynlluniau hyn fydd y defnydd a wneir ohonyn nhw. Gadewch i ni Gymry Cymraeg lawenhau yn y statws cynyddol a roir i’n hiaith, a gofalu ein bod yn gwneud y defnydd helaethaf bosibl o’r gwasanaethau sydd ar gael trwy’r Gymraeg! Y DINESYDD HYDREF 2006 YSGOL GYFUN GLANTAF Ymweliad yr Adran Ddaearyddiaeth â Sorrento Mis Mehefin, mis poetha’r haf, a chredwch chi fi roedd yr Eidal ar dân! + 35°C! Arhosom ni mewn gwesty cyfforddus a chyfeillgar yn y ddinas Sorrento. Ei’n gweithgareddau ni am yr wythnos oedd: Pompeii Prin yr oeddwn yn gallu credu fy mod yn cerdded ar hyd yr un strydoedd, ar yr un cerrig a wnaeth trigolion Pompeii bron i ddwy fil o flynyddoedd yn ôl. Wrth i ni fynd o gwmpas eglurodd ei’n tywys (gydag acen gref Eidalaidd) am fywyd trigolion Pompeii. Llosgfynyddoedd Vesuvius a Solffatara Ymdrech mawr oedd dringo’r llethrau serth a throellog i fyny i grater y llosgfynydd enwog Vesuvius. Anodd oedd credu bod y llosgfynydd ddwywaith y maint presennol pan echdorrod yn ôl yn 79 O.C. Mae maint a siâp y llosgfynydd yn newid gyda phob echdoriad. Arfordir yr Amalffi Gyda’n calonnau yn ein gyddfau, aeth gyrrwr y bws â ni am daith o gwmpas yr arfordir gogoneddus yma. Roedd y ffyrdd yn droellog ac yn serth, â'r môr yn edrych yn bell islaw. Roedd yr olygfa yn wrth ei weld ac roedd yn werth y daith i fwynhau’r hufen iâ blasus yn y farchnad. Amgueddfa Naples Mae’r amgueddfa yn Naples yn adeilad hynod brydferth i mewn ac allan. Gwasgarir cerfluniau o farmor drud ar hyd ei choriorau a gerddi. Yn y neuadd gyntaf gwelir murlun anhygoel ar nenfwd yr ystafell, gorweddom ar y llawr a syllu mewn edmygedd ar y campwaith uwch ein pennau. Yn y neuadd arall roedd model anferth o ddinas Pompeii. Ynys Capri Ynys hardd ydy ynys Capri a thraeth bendigedig, does dim syndod felly ei fod yn ffynnu ar dwristiaeth. Teithiom ni yno ar fferi a threulio’r dydd yn crwydro’r ynys, nofio yn y môr clir ac yn mwynhau’r olygfa. Y Theatr, Pompeii Golffwraig Addawol Mae Rachel Lewis o flwyddyn 9 yn dangos cryn addewid ar y cwrs golff. Mae wedi ennill lle yn nhim ieuenctid Sir Caerdydd ac yn ystod yr haf enillodd bencampwriaeth Cymru i ferched o dan 14. Mae eisoes wedi llwyddo i dyllu’r bel ag un ergyd felly mae’n sicr bod iddi ddyfodol disglair iawn. Taith i Peru 3 Ysgol Gyfun Bro Morgannwg Llwyddiant yn yr Eisteddfod Mae’n anhygoel i feddwl wrth edrych yn ôl ar ein mis yn Peru, faint o brofiadau anghredadwy a llefydd newydd llwyddom ni i wasgu mewn i amser mor gyfyng. Wedi deunaw mis o waith paratoi a chasglu’r ceiniogau, dyma’r tri ar ddeg ohonom yn hedfan dros yr Iwerydd i ddechrau’r antur gydag wythnos yn aros mewn cabannau pren heb drydan yng nghanol goedwigoedd glaw yr Amason  y Tampobata Lodge. Dyma un o brif rannau’r alltaith, pryd roeddem ni’n gobeithio adeiladu pont pren (ynghyd â grŵp arall, o Gaint), a oedd yn angenrheidiol i’r bobl leol. Fe ddechreuodd y gwaith caled bron yn syth, ac ar ôl tri diwrnod hir o symud boncyffion, hoelio pren a chwysu parhaol, roedd y bont wedi ei orffen! Llwyddodd trideg o bobl i gamu ar ein pont heb iddi ddymchwel  llwyddiant a gyfiawnhaodd yr holl waith caled! Nid oeddem wedi profi unrhywbeth mor anhygoel o’r blaen. Ond roedd hi nawr yn amser i ymlacio, ac felly ymlaen a ni dros ein pont a thrwy’r jwngl i dreulio noson yn cysgu ar lwyfan yng nghanol nunlle, ac yn nofio mewn llyn cyfagos (a ddarganfuwyd wedyn iddi fod yn gartref i Caiman 3m o hyd, ac i lwyth o biranhas!!). O hedfan i gerdded wedyn, â dechrau’n trec i’r dadfeilion Incaidd yn Ollantaytambo  taith ni fyddwn ni wedi ei gorffen heb gymorth yr arweinyddion Santiago a Carlos (ac wrth gwrs y 5 llama a buodd yn cario’r bagiau a’r pebyll!). Yn anffodus, roedd salwch ymhlith y grŵp, a bu rhaid i dri aelod o’r grŵp ddychwelyd i lawr y mynydd ar ôl y noson gyntaf, ond parhau i’r brig bu rhaid i’r gweddill ohonom. Roedd hi’n her i bawb ond golyga hyn bod y llwyddiant a deimlwyd gan bob aelod o’r grŵp yn fwy wedi i ni gyrraedd yr uchafbwynt  4578 metr! Gyda’r trec ar ben, mae’r grŵp i gyd yn ailuno yn Cuzco i ddechrau ymlacio! Yn rhan olaf yr alltaith roedd ymweliadau ag ynysoedd Uros a Taquila, ar lyn Titicaca, ble gwelsom ddawns draddodiadol, ac amgueddfa yn Arequipa, ble roedd cyrff rhewedig plant a aberthwyd i dduwiau Incaidd, teithio o amgylch ynysoedd Ballestas, a Pharc cenedlaethol Paracas yn agos i Puno. Yn nôl i Lima wedyn, am un noson arall o fwynhau, cyn i ni hedfan nôl i Gymru, gan stopio ar y ffordd am ddydd yn Efrog Newydd. Ond fel popeth da, roedd yn rhaid i’r daith ddod i ben, ac roedd hi’n amser i ddweud Bu wythnos Eisteddfod Genedlaethol Abertawe a’r Cylch ym mis Awst yn un lwyddiannus iawn i nifer o’n disgyblion. Cafodd Greta Isaac, sydd newydd ymuno â blwyddyn 7, drydedd wobr yn yr Alaw Werin dan 12. Mae Martha Holeyman o flwyddyn 10 yn dangos tipyn o addewid fel telynores, a chafodd y drydedd wobr ar yr Unawd Telyn 1216. Roedd Martha hefyd yn aelod o grŵp Telynau Tywi Taf a gafodd y drydedd wobr yn y gystadleuaeth ar gyfer grŵp offerynnol, cystadleuaeth a oedd ar agor i oedolion hefyd. Tipyn o gamp yn wir. Un o uchafbwyntiau’r wythnos oedd gweld dwy chwaer o’r ysgol yn cystadlu yn erbyn ei gilydd yn yr Unawd Merched 1216. Roedd hi’n dipyn o job i’r beirniaid ddewis rhwng Lisa Williams o flwyddyn 8 ac Ellen Williams o flwyddyn 11, ond yn y diwedd Lisa aeth â’r wobr, gydag Ellen yn dynn ar ei sodlau, gan gipio’r ail wobr. Daeth criw o’n disgyblion ynghyd am y tro cyntaf i gystadlu yn y Parti Alaw Werin dan 21 oed. Mewn cystadleuaeth agos daeth y merched yn ail. Llongyfarchiadau iddyn nhw i gyd. hwyl fawr wrth y ffrindiau oedd wedi gwneud y mis mor wych. Y cwestiwn nawr yw, pryd mae’r daith nesaf?!Buddugwyr y Clwb Garddio Ym mis Mai 2005, enillodd dwy aelod o glwb garddio Glantaf wobr am gynllunio gwely flodau, mewn cystadleuaeth a drefnwyd gan gyngor Caerdydd ‘Cardiff in Bloom’. Eleni fe’i blannwyd! Dyma Seren Fenhoulet a Bethan Grosvenor yn ymfalchïo yn eu gwaith, sydd yno i’w weld o hyd yn Rhymney Hill gardens. Diolchiadau arbennig i Mr David Hutchings, prif weithredwr garddio, am ei gyngor a’i gwmni drwy’r bore hyfryd. Llongyfarchiadau mawr iddynt. Y Sioe Gerdd ‘Branwen’ Unwaith eto eleni, mae’r ysgol yn llwyfannu sioe gerdd arall! Mae’r cast o dros 100 o ddisgyblion blynyddoedd 813 ac athrawon, wedi bod wrthi ers rhai wythnosau bellach yn ymarfer! Perffromir y sioe, sy’n adrodd hanes chwedl Branwen o’r Mabinogi, o ddydd Llun 13eg o Dachwedd i nos Iau 16eg o Dachwedd. Tocynnau ar gael o’r swyddfa. 4 Y DINESYDD HYDREF 2006 Ulisse yn baglu dros y Gymraeg a’r cathod Caerdydd 2008 Pwyllgorau Testunau Wrth i Eisteddfod Abertawe a’r Cylch ddechrau pylu yn y cof daeth yn amser symud ymlaen gyda threfniadau Eisteddfod Genedlaethol 2008. Mae’r Pwyllgor Llywio wedi bod yn weithredol ers peth amser ond yn awr mae angen ffurfio’r pwyllgorau testunau a, maes o law, gweddill y pwyllgorau. Yn dilyn arbrawf llwyddiannus ar gyfer Eisteddfod 2007, bwriedir parhau gyda’r drefn newydd o weithredu trwy wneud y cyfan mewn sesiynau ar ddyddiau Sadwrn. Byddwn yn cychwyn ar y gwaith o sefydlu’r pwyllgorau pwnc sef Alawon Gwerin, Celfyddydau Gweledol, Cerdd Dant, Cerdd, Dawns, Drama, Dysgwyr, Gwyddoniaeth a Thechnoleg, Llefaru, a Llenyddiaeth yn Neuadd Ysgol Glantaf, Caerdydd, ddydd Sadwrn 14 Hydref am 10:30 y bore a hoffwn wahodd PAWB sy’n dymuno gweld llwyddiant yr Eisteddfod yn 2008 i’r cyfarfod yma. Awn ati nid yn unig i enwebu swyddogion y pwyllgorau testunau, ac fe fyddwn yn ddiolchgar petai pawb yn ystyried enwau addas ar gyfer y swyddi cyn y cyfarfod, ond hefyd i gychwyn ar y gwaith o ddifrif. Bydd gwybodaeth am destunau’r gorffennol ar gael yn ogystal â llawer o fanylion eraill. Fodd bynnag er mwyn i’r holl beth weithio, mae eisiau gwneud ychydig o waith cartref ymlaen llaw a dod yno gyda syniadau ac o bosib, copïau, gyda chi ar y diwrnod. Yr ail gam fydd cynnal diwrnod pellach o gyfarfodydd ddydd Sadwrn 18 Tachwedd am 10:00 yn Ysgol Glantaf er mwyn parhau a chwblhau, gobeithio, y gwaith o lunio'r Rhestr Testunau. Mae hynny yn rhoi rhyw fis i bawb i gael hyd i destunau addas. Y trydydd cam fydd cydgyfarfod gydag aelodau Panelau Canolog yr Eisteddfod yng Nghaerdydd ddydd Sadwrn 20 Ionawr 2007 er mwyn i bawb gytuno yn derfynol ar y ffrâm destunau. Mae hon yn ffordd newydd o weithredu a dyma fydd y patrwm o hyn ymlaen. Gall trigolion Caerdydd ymfalchïo yn y ffaith iddynt fod ar flaen y gad unwaith eto! Edrychwn ymlaen at weld Neuadd Glantaf yn llawn ddydd Sadwrn 14 Hydref er mwyn rhoi cychwyn go iawn i Eisteddfod 2008. Os gwyddoch am unrhyw un fyddai â diddordeb, a fyddech gystal â’u perswadio neu ddod â hwy gyda chi? Cinio Mawreddog Erbyn hyn mae’r gwaith o godi arian ar gyfer Eisteddfod Genedlaethol Caerdydd wedi cychwyn gyda nifer o Bwyllgorau Apêl wedi sefydlu ar draws y dalgylch ac ar nos Sadwrn, Hydref 21ain mi fydd y pwyllgor Llywio canolog yn trefnu cinio mawreddog yn y Gyfnewydfa Lo ym Mae Caerdydd. Yn ystod y noson, cewch wledda yn nwylo ‘Bant a La Carte’, mentro mewn raffl acLlongyfarchiadau i Gwmni Opera Cenedlaethol Cymru sy’n dathlu ei ben blwydd yn 60 eleni. Mae hefyd wedi hen ymgartrefu yng Nghanolfan y Mileniwm erbyn hyn, ac mae cynyrchiadau’r Cwmni yn derbyn canmoliaeth uchel ledled y byd. Ar Fedi’r 16 cynhaliodd y cwmni ei berfformiad cyntaf o opera Monteverdi Il Ritorno di Ulisse a berfformiwyd am y tro cyntaf erioed yn ôl yn 1640. Cymysg oedd ymateb y beirniaid i’r cynhyrchiad. Roedd llawer o ganmol ar y canu, ac ar berfformiadau’r prif gymeriadau, yn enwedig Ulisse ei hun (Paul Nilon) a Penelope ei wraig ffyddlon (Sara Fulgoni). Roedd y gerddorfa yn cynnwys nifer o offerynnau o gyfnod Monteverdi, ac roedd y gerddoriaeth o’r herwydd yn debycach i’r hyn y byddai Monteverdi ei hun wedi ei chlywed ar noson y perfformiad cyntaf erioed, tair canrif yn ôl – profiad gwefreiddiol, yn wir, ac roedd hwn eto yn destun clod yn y cyfryngau. Ond roedd natur swreal y llwyfannu yn destun sbort i rai o’r beirniaid  aeth un mor bell â’i gymharu â sioeau Benny Hill gynt. Roedd yn bosibl i ddeall pam y portreadir y duwiau Groegaidd fel plant creulon ac anghyfrifol, ond pam roedd y bugail yn arwain praidd o gathod, ac yn cario cath ar ei ysgwyddau? Beth oedd y neges i fod? I Gymry Cymraeg yn y gynulleidfa, ychwanegwyd at natur swreal y llwyfannu hefyd gan yr anghysondeb rhwng yr uwchdeitlau Cymraeg a’r rhai Saesneg. Mae’r Cwmni Opera Cenedlaethol i’w ganmol am roi’r cyfle i ni ddilyn yr opera yn y naill iaith neu’r llall (neu yn yr Eidaleg wreiddiol, wrth gwrs!) ond tybed pa mor fwriadol oedd yr amrywiaeth ystyr yn yr is deitlau? Ai am harddwch Penelope oedd un o’r cymeriadau yn canu (yn ôl y Gymraeg) neu am ei ‘loneliness’  yn ôl y Saesneg? Roedd cwestiynau tebyg (a’r myfyrio am is destun y cathod) yn debyg o ychwanegu at ein dryswch. Cwestiwn arall oedd yn poeni’r aelod hwn o’r gynulleidfa oedd y cyfeiriadau cyson at ‘gwrthwynebwyr’ Penelope yn y Gymraeg bob tro roedd cyfeiriad at ei ‘suitors’ yn Saesneg. Roedd y canlynwyr yn gwrthwynebu Ulisse, wrth gwrs, ond yn honni eu bod yn caru, nid yn gwrthwynebu, Penelope! Gobeithio y bydd pennaeth newydd y Cwmni, Geraint Talfan Davies, yn sicrhau nid yn unig parhad yr arfer o gael uwchdeitlau yn y Gymraeg, ond eu cywirdeb hefyd. Mae’n destun balchder i ni fod gyda ni Gwmni Opera rhyngwladol ei fri a chartref mor urddasol iddo yng Nghanolfan y Mileniwm: hoffwn ymfalchïo hefyd yn safon y Gymraeg a arddelir gan un o’n prif sefydliadau cenedlaethol yng Nghymru! ocsiwn, a dawnsio hyd oriau mân y bore i sain Jazz a disco. Mae’r tocynnau yn £30 y pen, a gallwch archebu bwrdd i 10 neu docynnau unigol drwy gysylltu â Swyddfa’r Eisteddfod ar 02920 763 777. Annwyl Gyfeillion, Mae gwaith Achub y Plant o amgylch y byd yn gyfarwydd i nifer ohonoch; ond ni fyddai’n bosib i ni barhau â’n gweithgareddau oni bai am ymroddiad a chefnogaeth ein gwirfoddolwyr. Yma yng Nghymru mae cannoedd o bobl eisoes yn rhoi o’u hamser, yn codi arian, yn ymgyrchu a lobïo, yn gweithio yn ein siopau, ac yn hybu pobl ifanc i gyfrannu tuag at ein gwaith. Eleni am y tro cyntaf rydym wedi trefnu digwyddiad arbennig ar gyfer pobl fyddai’n hoffi clywed mwy am y cyfleoedd i gyfrannu at waith Achub y Plant. Bydd yr Arddangosfa yn cael ei chynnal yng Nghanolfan Mileniwm Cymru, yn ystod y dydd ar ddydd Mercher Hydref 18fed, gyda sesiynau arbennig ar gyfer cefnogwyr newydd. Os hoffech chi wybod mwy, rhowch ganiad i’r tîm yn ein swyddfa yng Nghaerdydd ar 02920 345224, neu edrychwch ar www.savethechildren.org.uk/showcase. Wyn Mears Cadeirydd, Cyngor Cymru Achub y Plant Llais i’r bobl! Mae Gŵyl Ffilm Caerdydd 2006 wedi cyhoeddi eu bod am ailgyflwyno’r wobr boblogaidd Gwobr y Gynulleidfa. Mae’r wobr yn cynnig y cyfle i bobl sydd yn ymweld â’r Ŵyl i bleidleisio am eu hoff ffilm. Mae’r Ŵyl yn cael ei gynnal yn y brifddinas rhwng 818 o fis Tachwedd. Noddir y wobr eleni gan Sequence, cwmni cyfathrebu digidol o Gaerdydd. Fe fydd gofyn i’r cyhoedd bleidleisio am eu hoff ffilm naill ai arlein, ar wefan rhyngweithiol yr Ŵyl Ffilm, www.cardifffilmestival.co.uk neu drwy neges tecst.CAMERATA WALES YN NEUADD DEWI SANT Ar ôl siom gohirio’r cyngerdd fis Ebrill diwethaf oherwydd y posibilrwydd o streic gan weithwyr y cyngor, dyma ni’n edrych ymlaen unwaith eto at glywed y gerddorfa siambr afieithus a chyffrous yma fydd yn ymddangos yn Neuadd Dewi Sant ar nos Fercher Hydref 11eg. Y rhaglen y tro hwn yn cynnwys John Lill yn chwarae Consierto i’r Piano Rhif 5 gan Beethoven a’r Symffoni Eidalaidd gan Mendelssohn. Ffurfiwyd y gerddorfa gan Owain Arwel Hughes OBE llynedd ar ôl iddo ddod yn ymwybodol fod llawer o offerynwyr penigamp o dras Cymreig yng ngwahanol gerddorfeydd Llundain. Mae’r tocynnau ar werth nawr. Dylai fod yn noson i’w chofio.Y DINESYDD HYDREF 2006 Pasport llai o blastig ac arbed adnoddau naturiol. Dylai’r awdurdodau flaenoriaethu’r amgylchedd bob tro, nid yn unig achos plant y dyfodol ond er ein mwyn ni ein hunain. Lle wyt ti’n gweld dy hun mewn deng mlynedd? Wel, am gwestiwn! Does gen i ddim clem ble bydda i. Chwe blynedd yn ôl, faswn i ddim wedi dychmygu baswn i wedi ymgartrefu yng Nghymru. Dw i’n gobeithio y bydda i’n hapus, yn rhannu fy mywyd â fy ngŵr, a gyda phlant o’r diwedd! Tramorwraig rhugl ei Chymraeg sy’n cael ei holi fis yma. O wlad y tango a’r asado (barbeciw Archentaidd) y daw Geraldine Lublin de Brooks... O le wyt ti’n dod yn wreiddiol? Ces i fy ngeni a fy magu yn Buenos Aires, prifddinas yr Ariannin. Ym mha ran o Gaerdydd wyt ti’n byw? Yn Nhreganna. Ers faint wyt ti’n byw yng Nghaerdydd? Ers pedair blynedd a hanner bellach. Beth fuest ti’n ei wneud cyn ac ar ôl symud yma? Ces i fy addysgu yn Buenos Aires a graddiais fel cyfieithydd ym 1998. Wedyn treuliais beth amser yn Llundain tra bod fy ngŵr (Walter A. Brooks o Comodoro Rivadavia, Chubut; fy nghariad bryd hynny) yn gwneud ei gwrs Cymraeg cyntaf. Hwnnw oedd y tro cyntaf i mi ddod mewn cysylltiad â’r iaith, pan oedd Walter yn dilyn Cwrs Wlpan Llambed yn 1999. Symudon ni i Gaerdydd yn 2002 er mwyn iddo astudio mwy a gwneud gwaith ymchwil gyda’r Athro Robert Owen Jones ar ddisgynyddion y Cymry ym Mhatagonia. Gan nad o’n i’n deall gair o Gymraeg, dechreuais ddysgu’r iaith yn syth ar ôl i mi gyrraedd Caerdydd, ym mis Ebrill 2002, a bues i’n mynychu cyrsiau yng Nghanolfan Dysgu Cymraeg Prifysgol Caerdydd tan fis Mehefin 2004. Dw i’n mwynhau byw yng Nghaerdydd, ond bues i’n ddigon ffodus yn ddiweddar i gael y gorau o’r ddau fyd. Achos gwaith fy ngŵr, ces i gyfle i dreulio tymhorau eitha hir ym Mhatagonia  heblaw am osgoi’r gaeaf yng Nghymru am ddwy flynedd yn olynol! Dyna pam dw i ddim yn edrych ymlaen at fis Tachwedd na mis Rhagfyr nesaf... Beth wyt ti’n ei wneud erbyn hyn? Ar hyn o bryd, dw i’n dechrau ar drydedd flwyddyn fy PhD. Ar ôl sefyll Arholiad Defnyddio'r Gymraeg Uwch – sef, Lefel A i Oedolion – ges i ysgoloriaeth i wneud doethuriaeth yn Ysgol y Gymraeg Prifysgol Caerdydd, o dan gyfarwyddiad Dr Angharad Price, Dr Dylan FosterEvans a'r Athro Colin Williams. Dw i wrthi yn ysgrifennu fy nhraethawd ymchwil, sydd yn trafod hunaniaeth disgynyddion y Cymry ym Mhatagonia ar sail pedwar hunangofiant a gyhoeddwyd yng Nghymru ac yn yr Ariannin yn ystod chwarter olaf yr ugeinfed ganrif. Yn y cyfamser, dw i wedi bod yn dysgu Sbaeneg i oedolion a gwneud ychydig o gyfieithu. Pam wnest ti benderfynu dysgu Cymraeg? Achos i mi gael digon o beidio â deall! Hyd yn oed pan oedden ni’n byw ym Muenos Aires, roedd fy ngŵr yn defnyddio’r Gymraeg wrth groesawu ymwelwyr o Gymru ac yn ymchwilio i hanes y Wladfa. Ro’n i’n gallu cyfathrebu yn Saesneg, ond d’on i ddim eisiau i bawb orfod newid iaith er fy mwyn i! Ar ôl i ni benderfynu treulio amser yng Nghymru, es i ati i ddysgu’r iaith o ddifri achos fy mod i eisiau manteisio ar y cyfle o 5 fyw yn y wlad hon. Er nad oes llawer o Gymraeg yn y brifddinas, mae ’na ddigon o bobl sydd yn siarad yr hen iaith –siaradwyr iaith gyntaf a dysgwyr – ac mae’n bosibl defnyddio’r iaith yn rheolaidd. Beth wyt ti’n hoffi ei wneud yn dy amser hamdden? Dw i’n mwynhau gweld ffrindiau a mynd i’r sinema. Dyn ni’n ddigon ffodus i fyw’n agos at Ganolfan Chapter, sydd yn wych am ffilmiau o bedwar ban y byd. Mae’r caffi hefyd yn dda, ac mae’n un o’r llefydd prin ble mae’n bosibl cael coffi ar ôl 6 pm! Mae’n gyfuniad o sinema, theatr, caffi, tafarn ac oriel gelf, ac mae’r awyrgylch yn wych. Mae Chapter yn lleihau fy hiraeth am fywyd diwylliannol Buenos Aires. Dw i wrth fy modd yn cerdded hefyd, pan ddaw’r cyfle. Mae Caerdydd yn agos at lefydd pert i fynd am dro, fel y Bannau Brycheiniog neu Lanilltud Fawr. Beth wyt ti’n ei golli am yr Ariannin? Dw i’n gweld eisiau ffrindiau, a’r teulu. Er fy mod i wedi llwyddo i gadw mewn cysylltiad, dw i’n colli rhannu’r pethau bach, y pethau pob dydd. Ond, erbyn meddwl, dw i’n colli fy ffrindiau o Gaerdydd pan dw i yn yr Ariannin! Lle wyt ti’n hoffi mynd am wyliau? Mae dewis un lle’n unig yn amhosibl i fi, gan fod cymaint o lefydd diddorol. Dw i ddim fel arfer yn mynd i rywle ble dw i wedi bod o’r blaen. Dw i’n dwlu ar ymweld â rhywle newydd, cerdded o gwmpas, blasu’r bwyd, clywed arogl y strydoedd... Ond fydda i ddim yn mwynhau ‘gwyliau traeth’ am fwy na thridiau os nad oes mwy o bethau i’w wneud na darllen a thorheulo. Petaet yn cael miliwn o bunnoedd i’w wario ar Gaerdydd, beth fyddet ti’n ei wneud? Wel, i ddechrau, byddwn i’n gwella gwasanaeth trafnidiaeth gyhoeddus y ddinas (a’r wlad!) er mwyn annog pobl i adael eu ceir gartref. Buasai popeth yn haws tasai’r trenau a’r bysiau’n effeithiol ac yn gyfleus i fynd o gwmpas. Gyda’r sefyllfa fel y mae, mae pawb yn orddibynnol ar geir, a dw i’n tybio na fydd hynny’n gallu para am hir. Un peth arall y byddwn i’n ei wneud yw neilltuo mwy o ffyrdd ar gyfer beicwyr. Dydy gyrwyr ddim yn garedig a pharchus tuag at feicwyr bob tro, ac mae hynny’n eu digalonni nhw. Ar wahân i hynny, byddai rhaid codi ymwybyddiaeth y cyhoedd ynglŷn â materion ‘gwyrdd’ fel ailgylchu, defnyddio Gall artistiaid a phenseiri fyth\nfyw o dan yr un to?\nMae Caerdydd yn croesawu'r ail gynhadledd Urban Legacies o 56 Hydref 2006. Mae’r digwyddiad proffil uchel hwn yn denu rhai o weithwyr proffesiynol, cynllunwyr, artistiaid a phenseiri amlycaf adfywio dinesig i brifddinas Cymru i drafod y ffordd ymlaen mewn cynllunio dinesig. Lansiwyd gwefan ddynodedig yn arbennig ar gyfer y gynhadledd sef (www.urbanlegacies.co.uk).CÔR MEIBION TÂF CYNHELIR YMARFERION WYTHNOSOL YNG NGHAPEL Y TABERNACL, YR AIS POB NOS SUL AM 7.30 y.h. CROESO I AELODAU NEWYDD Am fwy o wybodaeth, croeso i chi gysylltu â: Tomos Morse 029 20623365; Dafydd Roberts 07766 047009; Rob Nicholls 07817 540660 Y DINESYDD HYDREF 2006 6 Bwrlwm Rhiwbeina Ffilm newydd y gŵr o Riwbeina yn y sinema Dangosir y ffilm Snow Cake dan gyfarwyddyd Marc Evans, gynt o Riwbeina, yn y sinemau ar hyn o bryd. Llongyfarchiadau iddo fe ar ei gamp. Mae llawer o ganmol ar y ffilm. Y sêr yn y ffilm ydy Alan Rickman a Sigourney Weaver. Darlledwraig yn priodi Cynhaliwyd priodas y ddarlledwraig Eleri Morgan, gynt o Riwbeina, a Nigel Thomas, gynt o ardal Llandysul, yng Nghapel Minny street ar y 15fed o Fedi. Bu’r neithior yng Nghastell Ffwlmon yn y Fro. Cafwyd eitemau gan Gôr Aelwyd Hamdden Caerdydd yn ystod y cofrestru ar ddiwedd y gwasanaeth a weinyddwyd gan y Parchedig Owain Llŷr Evans, gweinidog Minny Street. Yr organyddes oedd Eilonwy Jones. Pob hapusrwydd i’r deuddyn hyn. Siaradwr gwadd yn cyfareddu Ar ôl seibiant dros yr haf ail ddechreuodd Cymdeithas Gymraeg Rhiwbeina ar nos Lun y 18fed o Fedi pan ddaeth dros ddeugain o bobl ynghyd i wrando ar y siaradwr gwadd, sef Walter Ariel Brooks o Comodoro Rivadavia ym Mhatagonia yn adrodd hanes ei fywyd ac am ei ymdrechion i ddysgu’r Gymraeg. Ar hyn o bryd mae’n gweithio yn Adran y Gymraeg Prifysgol Caerdydd. Mwynhewyd y noson yn fawr. Dychwelyd i’r Wladfa Taith hwylus adre i Debora Vazquez o’r Gaiman sy wedi bod yn gwarchod plant teulu Cymraeg yn y ddinas am flwyddyn. Tra yma bu’n dilyn cwrs Cymraeg i oedolion ym Mhrifysgol Caerdydd. Cafodd radd A yn yr arholiadau terfynol, ac mae hi’n dychwelyd yn gwbl rugl ei Chymraeg. Llongyfarchiadau iddi a phob llwydd ‘nôl yn y Wladfa. Ymwelwyr eraill o’r Wladfa Ar hyn o bryd mae Benito a Beatrice Jones y Laíman yn aros hefo’u merch Miriam Tilsley a’r teulu yn Rhiwbeina ac mae rhieni Walter Ariel Brooks Treganna draw yn aros hefo’u mab. Croeso cynnes iawn i’r pedwar i’n plith gan obeithio y cawn nhw amser wrth eu boddau yn yr Hen Wlad. Croeso hefyd i Patricia Ramos o Dir Halen Dyffryn Camwy sydd wedi bod ar gwrs Cymraeg Llanbedr ond sydd wedi aros am fis ychwanegol yng Nghaerdydd i ennill profiad yn Amgueddfa Sain Ffagan, Adran Gymraeg y Brifysgol ac Ysgol Gymraeg y Mynydd Bychan. Siwrnai dda iddi ‘nôl i’r Wladfa. Bore coffi llwyddiannus Cynhaliwyd bore coffi yn nhŷ Wyn a Beryl Thomas, Llanisien, ar fore Mercher yr 20fed o Fedi i godi arian at gronfa leol Rhiwbeina/ Llanisien ar gyfer Eisteddfod Genedlaethol Caerdydd a’r Cylch 2008. Codwyd dros £300. Newyddion Yr actor o Gaerdydd yn serenu Mae’r actor Mathew Rhys wedi llwyddo yn yr Amerig i gael rhan amlwg yn y ddrama gyfres Brothers and Sisters hefo sêr fel Ally McBeal, Calista Flockhart, Sally Field a Rachel Griffiths. Pob lwc a llwydd iddo fe a’r ddrama gyfres! Medal aur arall i Tanni Does dim pall ar lwyddiant Dame Tanni GreyThompson gynt o Gaerdydd ym myd athletau gan iddi ennill medal aur arall mewn râs ym mhencampwriaeth Assen ym mis Medi. Llongyfarchiadau iddi. Arlunydd mwyaf Cymru yn marw Bu farw’r arlunydd enwog Syr John Kyffin Williams ar Ynys Môn ar y 1af o Fedi a bu ei angladd yn Eglwys Gadeiriol Bangor ar yr 11eg o Fedi. Ar hyn o bryd tan y 14eg o Hydref ceir arddangosfa o’i waith yn Oriel Albany yng Nghaerdydd ynghyd a cherfluniau gan David WilliamsEllis. Ail apwyntiad i Geraint Talfan Ar ôl iddo ymddiswyddo o fod yn Gadeirydd Cyngor Celfyddydau Cymru mae Cwmni Opera Cenedlaethol Cymru wedi penodi Geraint Talfan Davies yn Gadeirydd eto am yr ail dro, sy’n siarad cyfrolau i’w boblogrwydd yn y byd celfyddydol yng Nghymru. Bu yn y swydd am y tro cyntaf rhwng 2000 a 2003, pan adawodd i fod yn Gadeirydd Cyngor y Celfyddydau yng Nghymru. Longyfarchiadau iddo fe a phob llwydd iddo. Croeso ‘nôl Croeso ‘nôl i Gymru o Brighton i Ana Wynn Roberts, merch Gruff ac Eifiona Roberts Aberhonddu. Mae hi wedi ymgartrefu yn ardal Treganna ac wedi cael swydd fel prif hyfforddwraig hefo sefydliad Thompson yn y ddinas. Bu’n athrawes Ffrangeg, Sbaeneg a Saesneg yn Brighton. Marw cyn Gyfarwyddwr Addysg Bu farw Alec MacKay y Barri, cyn Gyfarwyddwr Addysg Caerdydd ar y 21ain o Awst a bu’r angladd yn Amlosgfa Llangrallo ger Pen y Bont ar Ogwr ar y 29ain o Awst. Llongyfarchiadau i Rhys ap Trefor a Lisa Lewis yr Eglwys Newydd ar enedigaeth eu mab Tomos Lewis Rhys ar yr ail o Fedi. Mae’r bychan yn ŵyr i Illtyd a Mairwen Lewis Cyncoed a Trefor a Carolyn Jones Garndolbenmaen. Penblwydd hapus I John Howard Davies (Tŷ Clyd, Yr Eglwys Newydd) ar ei benblwydd yn 80 mlwydd oed, 1 Hydref 2006, oddi wrth Valmai. Hefyd llawer o gariad oddi wrth Helen, Huw, Becky a Jessica (Llwyn Coed, Llanilltud Faerdref). Merched y Wawr Bro Radur Braf oedd gweld cynifer wedi dod ynghyd ar gyfer noson agoriadol y tymor. Llywydd y noson oedd Rhiannon Evans, a groesawodd yr aelodau newydd, cyn cyfeirio at rai o ddigwyddiadau’r Haf. Roedd stondin gan y gangen yn ffair Tafwyl ym mis Mehefin, a chynhaliwyd Cinio Rhanbarth Merched y Wawr yng Nghlwb Golff Radur. Aeth Rhiannon yn ei blaen i gyflwyno’r ferch ifanc a oedd yng ngofal y noson, sef Ruth Evans. Mae gan Ruth ddiddordeb mewn colur a harddwch, ac roedd hi’n pwysleisio pa mor bwysig yw gofalu am y croen. Dangosodd i ni bod gwahanol fathau o hufen ar gyfer y croen ar gael, yn ogystal â dewis eang o golur. Llwyddodd Ruth i’n difyrru gyda’i brwdfrydedd heintus a chafwyd noson hwyliog. Yr Athro Glyn Evans Jones fydd yn sôn am ei atgofion am Fynydd Epynt ar Hydref 4ydd am 19.30 yn Festri Capel y Methodistiaid, Windsor Rd. Dewch i ymuno â ni. Cewch groeso cynnes. LLWYDDIANT YR ADAR GLAS Bu misoedd Awst a Medi yn rhai llwyddiannus iawn i dîm pêldroed y brifddinas. O’r naw gêm a chwaraewyd yn ystod y ddeufis mi enillwyd chwech a dod yn gyfartal ddwywaith, ac ‘roedd yr Adar Glas yn gyfforddus braf ar gopa tabl y Bencampwriaeth gydag ugain pwynt, tri yn fwy na Birmingham. Llwyddwyd i sgorio nifer uchel o goliau yn ystod y ddeufis, sef deunaw mewn naw gêm, gyda’r prif sgoriwr, Michael Chopra, yn cyfrannu chwech. Mae ef yn un o nifer o chwaraewyr o safon uchel a ymunodd â Chlwb Caerdydd yn ystod yr haf, ac mae’r rheolwr, Dave Jones, yn cael y clod am brynu’n ddoeth a hynny gyda chyllideb eitha caeth.Yn priodi cyn bo hir? Wedi trefnu’r adloniant? Naddo? Felly, Gwasanaethau 007 amdani ! DISGO DWYIEITHOG ASIANT TWMPATH SYSTEM SAIN I AREITHIAU RIG GOLEUO I GRWPIAU BYW Cysylltwch â Ceri ar 07774 816209 neu 029 20813812 ceri33@btopenworld.com Ar gael dros Gymru benbaladr a thu hwnt Y DINESYDD HYDREF 2006 Sesiynau Yoga Meithrin 2 sesiwn yn unig o yoga yn arbennig ar gyfer plant 2½  4 oed yn unig. Rhaid cofrestru am y 2 sesiwn. £ 6 y plentyn Dydd Gwener Hydref 20 a Dydd Gwener Tachwedd 24 rhwng 1.30yp – 2.30yp Canolfan Maes y Coed, Gerddi Jubilee, Mynydd Bychan. Am fwy o wybodaeth neu i gofrestru cysylltwch â Rachael Evans yn y swyddfa. 029 20 56 56 58 rachaelevans@mentercaerdydd.org www.mentercaerdydd.org\n029 20565658Gweithgareddau i Ddysgwyr Bore Coffi Cofiwch am fore coffi Dysgwyr y Fenter cyfle i sgwrsio ac ymarfer eich Cymraeg mewn awyrgylch hamddenol braf bob Dydd Mawrth rhwng 11 a 12 yn nhafarn y Conway, Heol Conwy, Pontcanna. Fe fydd Alwyn Humphreys yn dod am sgwrs fore Mawrth, Hydref 17. Noson Gymdeithasol Fe fydd Noson Gymdeithasol i Ddysgwyr yn cael ei gynnal yn y Cameo, Nos Iau olaf y mis – Nos Iau, Hydref 26 am 7.30yh Mae croeso i ddysgwyr o bob safon ymuno â ni i ymarfer eu Cymraeg dros beint neu wydriad o win. Cysylltwch ag Angharad am fwy o wybodaeth. Llyfr Digwyddiadau\nM a e M e n t e r Ca e r d yd d we d i cyhoeddi llyfryn lliwgar sy’n cynnig nifer helaeth o weithgareddau i blant ag oedolion drwy gyfrwng y Gymraeg. Mynnwch gopi.  029 20565658. 7 Kariad yn perfformio ym ystod Diwrnod Teulu Menter Caerdydd yn y Mochyn Du ar Fedi’r 24ain Cwis Cymraeg Fe fydd cwis Cymraeg nesaf y Fenter yn cael ei gynnal Nos Sul, Hydref y 29ain yn y Mochyn Du am 8yh. Gareth Roberts fydd y cwis feistr. £1 y person. Miri Meithrin Dydd Iau, Tachwedd 2 Canolfan Channel View, Grangetown 1.30yp – 3yp £1 y plentyn wrth y drws Stori gyda Sali Mali Castell Gwynt a ‘Soft Play’ Cyfle gwych i blant ifanc a’u rhieni gymdeithasu mewn awyrgylch saff a hwyliog. Mae’r sesiynau yn addas ar gyfer plant 0  4 mlwydd oed. Cynlluniau Gofal Hanner Tymor yr Hydref. Fe fydd Cynlluniau’n cael eu cynnal yn Ysgol Treganna, Ysgol y Berllan Deg ac Ysgol Melin Gruffydd dros Hanner Tymor yr Hydref. Y dyddiadau eleni yw Dydd Llun, Hydref y 30  Dydd Gwener, Tachwedd 3. Fe fydd y ffurflenni cofrestru yn cael eu dosbarthu drwy’r ysgolion cynradd ac ar gael ar y wefan. Cysylltwch â Rachael Evans am fwy o fanylion. Cyntaf i’r felin…. Penwythnos Teulu i Langrannog Ebrill 1315, 2007 Penwythnos penigamp i’r teulu cyfan. Cyfle i sgïo, merlota, nofio, trampolîn, gokarts, beiciau modur, cwrs rhaffau, trip i’r traeth a llawer mwy….. Addas i rieni Cymraeg a Di Gymraeg. Mae’r pris am y penwythnos yn cynnwys yr holl weithgareddau, llety, pob pryd bwyd a meithrinfa. Nid yw’r Fenter yn gyfrifol am gludo teuluoedd i Langrannog. Cysylltwch ag Angharad am fwy o fanylion. CYDNABYDDIR CEFNOGAETH Os am fwy o wybodaeth neu i gofrestru cysylltwch â Rachael Evans rachaelevans@mentercaerdydd.org I’R CYHOEDDIAD HWN www.bwrddyriaith.org Dylan Jones Gwasanaeth adeiladu a dylunio gerddi. Ffôn cartref : 20512567 Symudol : 07890134514 Nos Fawrth 20 Hydref yn Theatr Glan yr Afon, CasnewyddTocynnau: 01633 656757Y DINESYDD HYDREF 2006 8 Newyddion o’r Eglwysi\nEbeneser, Heol Siarl Tabernacl, Yr AisPriodas Llongyfarchiadau i Lisa Mair Williams ar ei phriodas gyda Steven James, ar ddydd Sadwrn 2ail o Medi yn Ebeneser. Dymunwn bob bendith iddynt yn eu bywyd gyda’i gilydd. Genedigaeth. Llongyfarchiadau i Huw ac Amanda Thomas o Lundain ar enedigaeth Manon Mair, eu plentyn cyntaf, wyres i Mary a Graham Thomas. Yn yr un modd, rhannwn lawenydd Hywel ac Alison Rogers wrth iddynt groesawu Efa Jinxuan i’w haelwyd. Mabwysiadwyd hi o dalaith Jiangxi yn Tseina ar Awst 14 eleni. Mae Osian yn edrych ymlaen at fod yn frawd mawr iddi a Mari yn falch o gofleidio ei hwyres newydd. Bedydd Ar fore Sul, 10fed o Medi bedyddiwyd William Hugh, mab Wendy a Hugo Burke, Cross Inn, Llantrisant. Mae William yn ŵyr i Cedric a Brenda Jones hefyd. . Gwasanaeth derbyn Cafodd chwech o bobl ifanc yr eglwys eu derbyn yn gyflawn aelodau yn oedfa’r hwyr ar nos Sul, 10fed o Medi. Y chwech oedd Sian Burgess, Sian Manning, Bethan Semmens, Lisa Mair Williams, Tecwyn Dafydd a Sam Thomas. Llongyfarchiadau iddynt hefyd ar eu llwyddiant yn yr arholiadau safon uwch. Pob dymuniad da wrth iddynt ddechrau ar bennod newydd arall yn eu bywydau. Mae un am gymryd blwyddyn allan o fyd addysg a’r gweddill am fynd ymlaen i golegau yng Nghymru a Lloegr. Carreg Filltir Roedd 10fed o Medi hefyd yn garreg filltir arbennig i’n gweinidog. Nid yn unig yr oedd ef a Vikki ei wraig newydd ddathlu ugain mlynedd o fywyd priodasol, ond ar gyfer y penwythnos hwnnw ym 1986 y cafodd Alun ei ordeinio i’r weinidogaeth yn Ebeneser, Wrecsam. Cyflwynwyd torch o flodau iddynt i ddathlu’r achlysur ac ar y nos Lun canlynol yn y cwrdd gweddi cafodd Alun ei gyfarch gan fardd o blith ein haelodau, Eira Jones. Parti’r ysgol Sul. Ar fore Sul, 17eg o Fedi, yn dilyn yr ysgol Sul cafodd y plant barti i nodi dechrau tymor newydd yr ysgol Sul. Yn dilyn y bwyd cawsant gyfle i chwarae a mwynhau tra bu’r rhieni hwythau yn chwarae tenis bwrdd. Yn ôl y sôn aeth pethau’n reit gystadleuol gyda rhyw sôn am y posibilrwydd o dwrnament i weld pwy fyddai’n bencampwr, neu’r bencampwraig wrth gwrs! Amser a ddengys!! Gwladfa Gymreig Brasil Y Gymru Newydd (Nova Cambrensis) oedd testun darlith hynod ddiddorol gan Dr Dafydd Tudur yn y City Church, Windsor Place, ar nos Lun 18fed o Fedi. Cyflwynodd hanes ymdrech ychydig Gymry i sefydlu Gwladfa ym Mrasil tua 1850. Byr hoedlog oedd yr ymdrech ac fe chwalwyd y weledigaeth yn fuan. Dyma bennod ddisôn amdani, ond eithriadol o gyffrous yn ein hanes. Priodas Rhannwn lawenydd Mair Owen ar achlysur priodas ei hŵyr Gareth Power, mab Alwena a Chris, gyda’i gymar Lydia sy’n hanu’n enedigol o gylch Caerfyrddin. Cynhaliwyd y briodas yn All Nations Centre, lle bydd Gareth yn astudio diwinyddiaeth am gyfnod. Canlyniadau'r arholiadau. Daeth llu o newyddion da i’n clyw dros y mis diwethaf gyda nifer o deuluoedd y Tabernacl yn dathlu llwyddiant eu pobl ifanc. Yn eu plith roedd y newydd fod Alys Rook wedi graddio mewn Ffiseg Mathemategol o Brifysgol Nottingham. Darlith lwyddiannus. Bu canmol mawr ar ddarlith un o ddiaconiaid y Tabernacl yn yr Eisteddfod Genedlaethol eleni. Llwyddodd rhai o blith aelodau’r eglwys fod yn bresennol i wrando ar Robert Nicholls yn dangos ei athrylith, ac yn ôl pob sôn, roedd y lle’n llawn. Symud i’r Amerig i fyw. Cyrhaeddodd Paul a Lowri Burleton yr Amerig yn ddiogel ac maent yn eu cartref newydd yn yr Unol Daleithiau. Gobeithio bydd Siôn a Rhys yn ymsefydlu yno’n fuan. Paentio’r Festri. Bydd pawb yn siŵr o sylwi ar y gwahaniaeth a wnaed yn y festri ar ôl i Rhys ab Owen, Marc Jon a Rhian, Rob Nicholls, Illtyd Lloyd a Graham Thomas ddangos eu sgiliau gyda brws paent. Yr Ysgol Sul. Dymunwn yn dda i Rhian Sennitt wrth iddi arwain gweithgareddau’r Ysgol Sul. Roedd y BBQ ar ôl oedfa fore Sul 10 Medi yn sbardun i’n teuluoedd ailgydio yn y gweithgareddau hyn. Cinio Pwnsh, Pate a Paflofa Diolch i Mair Owen am y croeso i’w haelwyd i fwynhau’r danteithion hyd ar ddechrau mis Medi. Daeth nifer dda ynghyd ac roedd hi’n braf cael cwmni ei brawd y Parchg I.D.E.Thomas o UDA. Casglwyd £250 ar gyfer apel Clinic Caselin. Salem, Treganna\nBedyddiadau Llongyfarchiadau i Dafydd, Elen ac Owen, plant Huw a Siân Morris, a gafodd eu bedyddio yn ystod Medi. Hyfryd oedd gweld y teulu ynghyd yn Salem o’r gogledd, a dymuniadau gorau i chi fel teulu. Criced Chwaraewyd gêm rhwng 2 dîm Salem i gloi’r tymor, wrth i ni fwynhau noson gymdeithasol hwyliog. Cafwyd llawer o hwyl wrth wylio’r Corinthiaid yn chwarae yn erbyn y Philistiaid! Cis Daeth Cyfeillion Iau Salem ynghyd yn y Bengal Brasserie yn Nhreganna am gyri a chlonc, ac i gynllunio gweithgareddau a nosweithiau difyr ar gyfer y misoedd i ddod. Clwb y Bobl Ifanc Cafwyd nos Wener hwyliog wrth i’r clwb fwynhau ffilm a sglods. Clwb Llyfrau Cyfarfu’r clwb yn ystod y mis i drafod Saturday gan Ian McEwan. Colli May Blower Newyddion hynod o drist i ni ganol Medi oedd clywed am farwolaeth May Blower, a fu’n aelod yn Salem ers 71 o flynyddoedd. Roedd hi’n gymeriad addfwyn, hyfryd, a sionc ei hysbryd, a bu’n mynychu Salem hyd yn ddiweddar iawn. Roedd pawb yn Salem yn meddwl gymaint ohoni oherwydd ei hawddgarwch a sicrwydd ei ffydd. Roedd llun ohoni yn Y Dinesydd ychydig yn ôl wrth iddi agor estyniad newydd Salem ym mis Mehefin. Rydym yn cydymdeimlo â’i theulu’n fawr ac yn meddwl amdanynt ar hyn o bryd. Bethel, Rhiwbina Yn ystod yr Oedfa Ddiolchgarwch, Medi 24ain, derbyniwyd rhoddion ar gyfer yr anghenus yn Rwmania, bwyd yn bennaf, ond hefyd derbyniwyd arian ar gyfer prynu Beiblau i blant Rwmania. Mi ‘roedd aelodau’r Ysgol Sul wedi paratoi pacedi o losin ar gyfer y plant sy’n byw ar y strydoedd yn Rwmania a’r plant sydd yng ngofal yr eglwysi. Mae’n werth nodi fod y canfed llwyth o nwyddau o ardaloedd gogledd Caerdydd wedi cyrraedd Rwmania fis Ebrill a bydd wyth lori yn gadael Hydref 27ain. Croesawyd gŵr a gwraig o’r Gaiman, Patagonia, Benito a Beatrice Jones, i’n plith yn ystod oedfaon fis Medi. Maen nhw’n aros gyda'u merch a’u mab yng nghyfraith, Miriam a Geraint Tilsley, ac wrth gwrs gyda'u hŵyr, Iestyn.Y DINESYDD HYDREF 2006 Eglwys y Crwys CROESAIR Rhif 68 gan Rhian Williams 1 Clwb Ieuenctid Yn ystod mis Medi ffurfiwyd clwb ieuenctid newydd yn yr eglwys, mae’r clwb yn cyfarfod ar nos Wener ac mae croeso i bawb tu allan a thu mewn i’r eglwys. 2 3 4 8 Bedydd Fore Sul, medi 17 bedyddiwyd Megan Bill gan ein gweinidog, y parch Glyn Tudwal Jones, o flaen cynulleidfa niferus. Mae Megan yn ferch i Rhiannon a Julian Bill, yn chwaer fach i Carys ac yn wyres i Dr Ann a Gareth Lloyd Jones. Marwolaeth Yn ddiweddar clwyd o’n plith Dorothy Williams roedd Dorothy yn hanu o Gricieth ac wedi treulio blynyddoedd mewn swyddi gyda’r BBC. Cydymdeimlir â’i theulu a’i ffrindiau.Ydych chi’n chwilio am swydd rhan amser/llawn amser? Hoffech chi weithio gyda phlant bach? Mae Cylch Meithrin Treganna yn chwilio am staff newydd ar frys i weithio yn y cylch/meithrin gyda phlant rhwng 2 a 4 oed.\nDoes dim angen cymwysterau – gallwch gyflawni’r cyrsiau angenrheidiol wrth weithio yn y cylch. Efallai eich bod awydd newid o’ch swydd bresennol, neu newydd adael yr ysgol… Am sgwrs a mwy o wybodaeth ffoniwch Thomasina Powell 029 20561053. Meleri Jones Dylunwraig Gwniadyddes Teilwres Ymgymryd a phob math o wnio – llenni i ddillad. Ffôn: 07837 990867 serameleri@yahoo.co.uk 5 8 10 Priodasau Yn ystod misoedd yr haf a’r hydref priodwyd nifer o aelodau ifanc yr eglwys. Llongyfarchiadau i Mererid Roberts, Ystum Taf ar ei phriodas ag Athanasios Velios o wlad Groeg, Lisa Edwards a Ross Poulter o Keynsham, Bryste, ag Alun Tudwal Jones a Carina Steer o Lundain. 9 7 9 11 11 12 6 13 10 14 12 15 16 16 17 18 19 17 20 21 19 21 24 22 22 23 Atebion i: 22, Heol Cae Rhys, Rhiwbina, Caerdydd. CF14 6AN i gyrraedd erbyn 25 Hydref 2006. 25 Ar Draws 8. A fo’r lloi yn gwerthu dramor? (7) 9. Diffaith yw bod Nia ym mreichiau Alun bach (5) 10. Creu helbul wrth fyw go wyllt (5) 11. Anifail yn cywasgu ffwlbri’r mart (7) 12. ‘Yr ___ a’th geidw rhag pob drwg A rhag pob cilwg anfad.’ (E.P) (3) 14. ‘Hollalluog! Nodda ni Trech ____ ____ dyn wyt Ti’(E.W.) (2,7) 17. Byd gwirod yw troi’n amau (9) 19. Mae dechrau sugno uchelwydd rwber yn gadael blas cas (3) 20. Ci + Oen + Ci yn ymuno i ganu (7) 22. Pêr yw’r llwy ddigalon yn y geg (5) 24. ‘Blin yw ____ creigiau geirwon, Blina’ gelltydd yw gofalon.’ (L.M.) (5) 25. A yw’n deg i wyth grwydro i le y crefftwr? (7) ANGEN Rhywun i edrych ar ôl dwy ferch 6 a 4 oed yn ardal Caerdydd / Bro Morgannwg bedair noson yr wythnos ar ôl ysgol. Telerau da. Y gallu i yrru yn hanfodol. Cysylltwch ag Angharad 07783 200 150. I Lawr 1. Crynhoad o’r twba i godi dail (8) 2. ‘Canys yr ydwyf yn dywedyd i chwi, nad ____ o ffrwyth y winwydden, hyd oni ddêl teyrnas Dduw’ (Luc) (4) 3. Marc yn dychwelyd ryw adnodd (8) 4. Mae fforc go gam yn gwneud un yn dew (6) 5. ‘Un funud fach cyn elo’r ___ i’w orwel Un funud fwyn cyn delo’r hwyr i’r hynt.’ (W.W.) (4) 6. Maith saethu o gwmpas y galarus (8) 7. Darn yn codi twlc (4) 13. A raid neidio i’w anafu? (8) 15. ‘Tangnefedd Duw, fel ____ ____ O orsedd nef yn llifo.’ (R.J.) (4,4) 16. ‘Fy more fu ym Merwyn Ofer a gwag ____ ____ ‘(R.E.) (4,4) 18. Ymffrostiwr, un sy’n hoffi’i fwyd yn llyncu’r cyntaf o’r reis (6) 20. Dacw ffordd arall i arbed (4) 21. Diweddu drwy ddefnyddio allwedd (4) 23 Trechu Seth wrth iddo golli’i ben mewn tyrfa (4) Atebion Croesair Rhif 67 Ar draws: 1 Tranc. 4 Yn dianc. 8 Cymylog. 9 Golchi. 10 Owns. 11 Arch. 12 Cnwd. 15 Taclus. 16 Llonder. 19 Ongo. 21 Llys. 22 Saig. 26 I’th enw. 27 Gwennol. 28 Diymwad. 29 Digon. I Lawr: 1 Tycio. 2 Almanac. 3 Celu. 4 Ysgaru. 5 Dagr. 6 Aflan. 7 Crindir. 13 Llun. 14 Dod. 15 Trosiad. 17 Draenog. 18 cysgod. 20 gwely. 23 gwlan. 24 Gwiw. 25 Seld. Derbyniwyd 21 ymgais ac 16 ohonynt yn hollol gywir. Danfonir y tocyn llyfr y tro hwn i Idwal Hughes, 23 St Cadoc Rd. Mynydd Bychan. Cafwyd yr atebion cywir eraill gan Mel Dunsford, Gwilym Edwrads, Megan Griffiths, Gaenor Hall, Heledd Hall, Gwenda Hopkins, H.O.Hughes, Maurin Hurley, Eira Jones, Marian Lake, mair Morgan, Dilys PritchardJones, Buddug Roberts, Eleri Sheppard a James Wiegold. Y DINESYDD HYDREF 2006 10 YSGOL PLASMAWR Llwyddiannau Eisteddfod Genedlaethol Abertawe Llongyfarchiadau mawr i’r disgyblion canlynol a wnaeth yn arbennig o dda yn yr Eisteddfod Genedlaethol ym mis Awst: • Rhidian Marc a ddaeth yn 1af yn yr unawd bechgyn 1619 oed ac yn 2il yn yr unawd allan o sioe gerdd neu ffilm 1619 oed. • Jâms Powys a ddaeth yn 3ydd yn y llefaru unigol 1216oed. • Anya Gwynfryn a ddaeth yn 3ydd yn y perfformiad dramatig. • Seth a Dafydd Griffiths, Carwyn Huw a Steffan Thomos a ddaeth yn 1af yn y gystadleuaeth Dechnoleg a Gwyddoniaeth. Aeth y pedwar ati i greu pont allan o sbageti a lwyddodd i ddal 73 o gwpanau tywod a 2 gwpan o gerrig. Gweithdy Celf Yn ystod tymor yr haf cafodd disgyblion arbennig o flwyddyn 9 gyfle i weithio gydag arlunydd adnabyddus o Ogledd Cymru, Iwan Lewis. Am wythnos aethant ati i beintio cynfasau, yr ail beintiad yn dangos darluniau o chwedl Branwen Y Mabinogion. Roedd modd iddynt fynd ag un adref a chafodd y disgyblion hyn wahoddiad i arddangos eu gwaith yn Oriel Washington, Penarth. Mynychodd nifer o bobl yr arddangosfa ar Fehefin 21  25 a chanmol gwaith pob un. Y disgyblion oedd Emma Hodges, Ieuan Castle, Cherie Green, Ellis Thomas, Shanice Flowers a Rhys Lloyd. Gobeithio y byddent yn parhau i beintio ac ennill yn yr Eisteddfod Genedlaethol fel y gwnaeth eu mentor, Iwan Jones, y flwyddyn hon. Llongyfarchiadau • Llongyfarchiadau mawr i Gethin Davies a David Evans am gael arddangos eu gwaith cwrs Technoleg Safon Uwch fen rhan o oreuon Cymru yng ngwobr ‘Arloesi Technoleg 2006’. Enillodd bwrdd coffi derw a gwydr Gethin y wobr Genedlaethol am greadigrwydd ynghyd â gwobr ariannol o £125. Mae Gethin yn gynddisgybl o Ysgol Gyfun Plasmawr ac ar fin mynd i Brifysgol Rhydychen i astudio pensaernïaeth. Pob hwyl i ti Gethin! • Enwyd Haf Davies o flwyddyn 8, o dan ei ffug enw Delano, fel un o’r goreuon yng Nghystadleuaeth barddoni Tlws Barddas eleni. Cyfansoddodd cerdd o’r enw ‘Bws hwyr y nos, Miami Beach’. Llwyddodd i gyfleu ei phrofiadau yn effeithiol iawn yn y gerdd hon. Menter UCAN Perform Mae’r cwmni UCAN Perform o Gaerdydd a sefydlwyd gan yr actor Bernard Latham a’i wraig Jane Awst diwethaf wedi bod yn gweithio gyda disgyblion sydd â nam golwg ac eraill yn yr ysgol. Disgyblion sydd wedi bod ynghlwm â'r fenter yw Carys Huws a Ffion Lewis o fl 11, Megan John, Betsan Thomas ac Alex Wicks o fl10, Mared Jarman, Alys Wall o fl 8 ac Angharad ButlerRees o fl 7. Gyda chymorth arian loteri y mae’r disgyblion wedi cymryd rhan mewn cyfres o weithdai drama a chafwyd perfformiad arbennig ar ddiwedd y cwrs. Dysgodd y disgyblion hyn lawer am actio a drama ynghyd â’r ochr technegol megis goleuo a sain. Dywed Alys Wall, “Roedd yn brofiad anhygoel. Rwy’n caru drama gan ei fod yn fy helpu i fynegi fy hun.”\nTGAU, Safon Uwch a’r Bac Cymreig Llongyfarchiadau mawr i’r holl fyfyrwyr a wnaeth mor ardderchog yn arholiadau’r haf. Am y tro cyntaf derbyniodd 19 o fyfyrwyr Plasmawr gymhwyster y Fagloriaeth Gymreig a hynny ar ôl cwblhau cwrs addysg a gwerthfawr oedd, yn cynnwys modiwlau ar Gymru gyfoes a’i lle o fewn Ewrop, yn ogystal â gwaith gwirfoddol, sgiliau allweddol ac Iaith Fodern Ewropeaidd. Cafodd y cymhwyster ei dderbyn gan sefydliadau Addysg Uwch ar draws Prydain. Cwrs Anwytho y chweched dosbarth Cynhaliwyd cwrs anwytho chweched dosbarth Plasmawr unwaith eto ym Mhrifysgol Morgannwg lle cafwyd sesiynau diddorol a gwerthfawr ar sgiliau astudio, cyflwyno’r fagloriaeth a system derbyn colegau a phrifysgol. Ein siaradwr gwadd eleni oedd yr Athro Gareth Williams, a draddododd anerchiad ar bwysigrwydd hanes, yn arbennig 1905 yn nhwf a datblygiad y Genedl Gymreig. Lansiwyd hefyd Apêl Elusen y chweched am y flwyddyn, sef casglu arian i gynorthwyo bechgyn filwyr yn Uganda a hynny drwy Cymorth Cristnogol. Cafwyd cyflwyniad hynod bwerus gan Aled Pickard sydd wedi ymweld â Uganda yn sôn am dros 20 mlynedd o ryfela ac effeithiau ymladd ar bobl  yn arbennig plant a gafodd eu cipio a’u gorfodi i gyflawni erchyllterau dros y gwrthryfelwyr o fewn y wlad. Bydd y chweched yn mynd ati i godi arian i gynorthwyo dioddefwyr i ailafael yn eu bywydau nawr y mae gobaith fod heddwch yn dychwelyd i Uganda. Fe gafwyd cyflwyniadau hefyd gan 4 aelod o’r Chweched a aeth gyda’r Urdd i gynorthwyo mewn cartref i blant amddifad yng Ngwlad Pwyl a gan Heulwen Rees, cyn ddisgybl yr ysgol a dreuliodd yr haf yn gweithio mewn ysbyty yn Ne India. Taith Romeo and Juliet Ar Ddydd Iau gwlyb cyntaf o fis Medi aeth disgyblion blwyddyn 9 ar wibdaith i Stratford. Y bwriad? Amsugno hanes a diwylliant y dref a’i theatr fawreddog  yn ôl ein hathrawon beth bynnag. Braf oedd gweld Romeo a Juliet gymharol ifanc yn syrthio mewn cariad ( a’r merched i gyd yn syrthio gyda Juliet!) Roedd digon o ddrama a therfysg i ymddiddori’r bechgyn hefyd, a’r cwmni’n portreadu’r brwydrau cyson rhwng y ddau deulu drwy rym dawnsfeydd swnllyd, bygythiol. Roedd hon yn berfformiad hollol gredadwy, sensitif a digrif, ac fe gollwyd deigryn neu ddwy wrth i ddiweddglo anorfod Romeo a Juliet ddatblygu o’n blaenau. Cynhyrchiad ysgol Cynhyrchiad yr ysgol eleni yw addasiad o Breuddwyd Noswyl Ifan, sef cyfieithiad o A Midsummer Night's Dream gan Shakespeare. Mae’r ysgol yn cymryd seibiant o'r sioeau cerdd ac yn perfformio drama am y tro cyntaf. Dyddiad y perfformiadau yw Tachwedd 15eg a 16eg, yn neuadd yr ysgol. Ar gyfer archebu tocynnau ffoniwch Mrs Siân Williams ar 029 20405499. Ysgol Gyfun Gymraeg Plasmawr\nAnnwyl Olygydd, Ysgrifennaf i ofyn am gymorth darllenwyr Y Dinesydd i gefnogi menter o fewn yr ysgol dros fisoedd y gaeaf. Ein gobaith yw datblygu ac ymestyn ein Eisteddfod ysgol drwy gynnwys gwaith cartref estynedig i ddisgyblion yr ysgol a fydd yn eu hymrwymo i brosiectau dros gyfnod eithaf hir. Ein bwriad yw lansio nifer o gystadlaethau agored mewn gwahanol feysydd: llenyddiaeth, gwyddoniaeth; celf; technoleg a’r dyniaethau ar draws yr ysgol gan obeithio tanio diddordeb disgyblion mewn gwaith unigol ac estynedig mewn thema o’u dewis. Yn naturiol mae angen abwyd ar sawl un i gystadlu – a fyddai gan ddarllenwyr unigol o’r Dinesydd neu rai o gymdeithasau amrywiol y ddinas ddiddordeb mewn noddi rhai o’r cystadlaethau rhain drwy gynnig gwobrau bychain (ariannol neu arall) i annog y disgyblion yn eu gwaith. Os hoffech gyfrannu neu fwy o wybodaeth am y cynllun, cysylltwch â mi yn yr ysgol, a diolch rhag blaen am eich haelioni! Yn gywir, Matthew H. T. Evans 029 20573939 me@plasmawr.cardiff.sch.uk Hysbysebwch yn Cylchrediad eang yn y ddinas a’r cylch Ffôn: 029 20565658 Y DINESYDD HYDREF 2006 Calendr y Dinesydd Iau, 5 Hydref Taith Beirdd Ifainc. Crap ar Farddoni, yng nghwmni Eurig Salisbury, Catrin Dafydd, Aneirin Karadog, Hywel Griffiths ac Iwan Rhys, yng Ngwesty’r Riverbank, Grangetown, Caerdydd. Drysau’n agor am 7.30pm. Mynediad yn £4. Gwener, 6 Hydref Cymrodorion Caerdydd. Noson y Llywydd: Dr R. Alun Evans, yn festri Capel Minny Street, Cathays, am 7.15pm. Croeso cynnes i aelodau newydd. Gwener, 6 Hydref Cylch Cadwgan. Yr Athro Geraint H. Jenkins (Aberystwyth) yn siarad ar y testun ‘Y Dewin o Drefflemin’, yn Neuadd y Pentref, Efail Isaf am 8.00pm. Cydnabyddir cefnogaeth yr Academi Gymreig. Mercher, 11 Hydref – Iau, 12 Hydref Theatr Genedlaethol Cymru yn perfformio c y f i e i t h i a d G w y n T h o m a s o ‘Diweddgan’ (Samuel Beckett) yn Theatr Sherman am 7.30pm. Tocynnau: 0292064 6900. Iau, 12 Hydref Cyngor Eglwysi Cymraeg Caerdydd. Oedfa Diolchgarwch: ‘Bwyd a Bywyd Beunyddiol’, yng Nghapel Salem, Treganna, am 7.30pm. Gwener, 13 Hydref Noson o adloniant gyda Iona Jones + disgyblion yng Nghlwb Golff Radur. Pwyllgor Apêl Radur a Threforgan Eisteddfod 2008. Sadwrn, 14 Hydref Gwahoddir pawb i gyfarfod yn Neuadd Ysgol Glantaf am 10.30am. i ddechrau ar y gwaith o sefydlu’r pwyllgorau pwnc, sef Alawon Gwerin, Celfyddydau Gweledol, Cerdd Dant, Cerdd, Dawns, Drama, Dysgwyr, Gwyddoniaeth a Thechnoleg, Llefaru, a Llenyddiaeth, ar gyfer Eisteddfod Genedlaethol Caerdydd a’r Cyffiniau, 2008. Sadwrn, 14 Hydref Bore coffi i ddysgwyr yn yr Eglwys Efengylaidd Gymraeg, Rhymney St, Cathays, rhwng 10.30 a 12.00. Yn cynnwys sgwrs gan Dr E. Wyn James am Thomas Jones, Dinbych a’i emyn, ‘Mi wn fod fy Mhrynwr yn fyw’. Croeso cynnes i bawb. TRYDANWR gyda dros 20 mlynedd o brofiad Wedi’i gofrestru gyda NICEIC i arolygu a gosod systemau trydan a chawodydd yn unol â Rheoliadau Adeiladu Adran "P" Prisiau Rhesymol Ffoniwch Caerwyn Davies (T/A Davies Electrical) ar 029 20868208 neu 07967 558664 Llun, 16 Hydref Cymdeithas Gymraeg Rhiwbina. Noson yng nghwmni Richard Thomas (‘Dic y Fet’), yn festri Bethany, Rhiwbina am 7.30pm. Llun, 16 Hydref Cymdeithas Wyddonol Cylch Caerdydd. ‘Teithiau yng Nghymru a bywydeg: tynged metalau tocsig mewn celloedd byw’ gan Andrew John Morgan (Prifysgol Caerdydd), yn Ystafell G77 ym Mhrif Adeilad Prifysgol Caerdydd, Parc Cathays, am 7.30pm. Croeso i bobl nad ydynt yn ‘arbenigwyr’ gwyddonol. Llun, 16 Hydref Swper a Sgwrs: Pryd Pedwar Cwrs yn Ristorante I Contadini, Birchgrove, 7.30 am 8.00. Tocyn £15.Pwyllgor Apêl Y Mynydd Bychan, Gabalfa, Birchgrove a Pharc y Rhath Mawrth, 17 Hydref Cymdeithas Cymrodorion y Barri. Noson yng ngofal Gerallt Nash, yn festri’r Eglwys Annibynnol Gymraeg, Sgwâr y Brenin, Y Barri am 7.15 pm. Mawrth, 17 Hydref Cymdeithas Ddiwylliannol Eglwys Minny Street. ‘Fy milltir sgwâr’ gyda Jean Salisbury, Rob Jones a Gwilym Sion. Cadeirydd: John Albert Evans. Yn festri Minny Street, Cathays, am 7.30pm. Gwener, 20 Hydref Cylch Llyfryddol Caerdydd. Sgwrs gan y Prifardd Eigra Lewis Roberts ar y testun ‘Fflam: Cerddi Coron Abertawe’, yn Ystafell 0.31, Adeilad y Dyniaethau, Safle Rhodfa Colum, Prifysgol Caerdydd, am 7.00pm. Noddir gan yr Academi. Sadwrn, 21 Hydref Cinio Mawreddog yn y Gyfnewidfa Lo ym Mae Caerdydd i godi arian ar gyfer cronfa Eisteddfod Genedlaethol Caerdydd a’r Cylch 2008. Am fanylion pellach, cysylltwch â Swyddfa’r Eisteddfod, 40 Parc Tŷ Glas, Llanisien, Caerdydd. CF14 5WU. Ffôn: 07831430594. Iau, 26 Hydref Cwis yn Y Mochyn Du am 8yh. Pwyllgor Apêl Treganna, Parc Fictoria a Phontcanna Iau, 26 Hydref ‘Gŵyl Ddiwylliannau Moslemaidd’ – un o gyfres o deithiau tywys Cymraeg o gwmpas orielau’r Amgueddfa Genedlaethol ym Mharc Cathays. Yn ystod yr awr ginio, yn dechrau am 1.05pm. Bydd y daith yn addas i ddysgwyr Cymraeg o bob safon. Manylion pellach: 029 20573171. Sadwrn, 28 Hydref Côr Philharmonig Caerdydd. Noson Operatig yn Neuadd Gyngerdd y Brifysgol, Heol Corbett, am 7.30pm. Tocynnau: £7 (wrth y drws, neu ffoniwch 02920626779). Mawrth, 31 Hydref Cymdeithas Ddiwylliannol Eglwys Minny Street. Sgwrs gan Dr Richard Elfyn Jones ar y testun ‘Y Cyfansoddwr yn y Ganrif Newydd’, yn festri Minny Street, Cathays, am 7.30pm. Mercher, 1 Tachwedd Merched y Wawr, Cangen Bro Radur. ‘Llestri Cymreig.’ Sgwrs gan Don Treharne (Pontarddulais), yn festri Capel y Methodistiaid Saesneg, Windsor Road, Radur, am 7.30pm. Iau, 2 Tachwedd Noson cwis dwyieithog yn Nhafarn y ‘Discovery’, Cyncoed. Pris £5 (yn cynnwys tocyn raffl). Tocynnau: Eluned Press (20 491 649) Trefnwyd gan Bwyllgor Apêl Penylan, Cyncoed a Llanedyrn 11 Gwener, 3 Tachwedd Gig ‘Steddfod yn y Ddinas’ gyda Geraint Jarman a’r Cynganeddwyr yn y Clwb Trydan, Pontcanna. Pris £10. Tocynnau Mary Siop y Felin (02920 692 999) a Menter Caerdydd (02920 565 658) Trefnwyd gan : Pwyllgor Apêl Yr Eglwys Newydd ac Ystum Taf Gwener, 3 Tachwedd Cymrodorion Caerdydd yn festri Capel Minny Street, Cathays, am 7.15pm. Mercher, 8 Tachwedd – Sadwrn, 11 Tachwedd Sgript Cymru yn perfformio ‘Hen Bobl Mewn Ceir’ (Meic Povey) yn Theatr Sherman am 8.00pm. Tocynnau: 02920646900. Iau, 9 Tachwedd Cylch Cinio Merched Caerdydd. Noson yng nghwmni Jim Lloyd, yng Nghlwb Golff Radur am 7.30pm. Croeso cynnes i bawb. Manylion pellach: Ann Rees (02920482922). Gwener, 10 Tachwedd Cinio Carnhuanawc yng Ngwesty Churchills, am 7.30pm. Siaradwraig wadd: Beti George. Tocynnau: £15. Cysyllter â Nans Couch (029 20753625) neu Catherine Jobbins (0292062 3275) erbyn 3 Tachwedd 2006. Sadwrn, 11 Tachwedd Bore coffi i ddysgwyr yn yr Eglwys Efengylaidd Gymraeg, Rhymney St, Cathays, rhwng 10.30 a 12.00. Yn cynnwys sgwrs gan Elisabeth Williams am Dr Martyn LloydJones. Croeso cynnes i bawb. Llun, 13 Tachwedd Cylch Cinio Cymraeg Caerdydd yng Ngwesty Churchills am 7.30pm. Siaradwr gwadd: Emyr Daniel. Manylion pellach gan Tony Couch ( f f ô n : 0 2 9  2 0 7 5  3 6 2 5 ; e b o s t : ajcouch@yahoo.co.uk). Mawrth, 14 Tachwedd Cymdeithas Ddiwylliannol Eglwys Minny Street. ‘Blyffio.’ Elinor Patchell, Hannah Roberts a Non Roberts yn herio Andrew Bartholomew, Zac Davies ac R. Alun Evans i ddyfalu’r gwir. Hywel Gwynfryn sy’n cadw trefn a’r Athro Glyn E. Jones yn gosod y tasgau. Yn festri Minny Street, Cathays, am 7.30pm. Anfonwch fanylion ar gyfer y Calendr at Dr E. Wyn James, 16 Kelston Rd., Yr Eglwys Newydd, Caerdydd CF14 2AJ (Ffôn: 02920628754; JamesEW@caerdydd.ac.uk). Mae Calendr y Dinesydd hefyd ar wefan Menter Caerdydd: www.echlysur.comTŷ Gwyliau ym Majorca i'w rhentio Wedi ei leoli mewn pentref tawel ar arfordir y Gogledd Yn cysgu 6 Pwll nofio mawr, cwrt tennis, gardd a lle i barcio Ffoniwch Andrew ar (07710) 038309 12 Y DINESYDD HYDREF 2006 Urdd – mae ‘na obaith!Beth sy’n dod i’ch meddyliau pan eich bod yn clywed enw’r Urdd? Mr Urdd? Defnydd erchyll o eiriau Saesneg drwy geisio bod yn ‘cŵl’? Gweithgareddau ‘naff’ llwyr? Nid oedd gen i farn positif o’r Urdd tan i mi fynychu’r daith ddyngarol i Wlad Pwyl ym mis Awst. Trwy gydol yr wythnos, fe ddaeth y grŵp o wahanol ysgolion yn ffrindiau gwirioneddol dda, a hyn i gyd drwy gyfrwng y Gymraeg. Yn amlwg, y prif foddhad oedd cwblhau’r gwaith dyngarol ac ymateb y plant ond yr hyn oedd hefyd yn fy mhlesio oedd y ffaith ein bod wedi cwblhau popeth yn y Gymraeg. Yn dilyn misoedd o waith i godi arian, fe aeth grŵp o 14 o fyfyrwyr chweched dosbarth Plasmawr, Ystalyfera, Gwynllyw, Rhydywaun ac Ysgol y Fro gyda’r Urdd i Wlad Pwyl ar gyfer prosiect dyngarol o weithio mewn cartrefi i blant amddifad. Hedfanom i Berlin ac fe gyrhaeddon ni Legnica am hanner nos. Roedd gwledd o gaws a chig yn aros amdanom ni yn y cartref. Bu’r domen o fwyd a chroeso cynnes y brifathrawes yn arwydd o’r hyn oedd o’n blaenau. Dros y chwe blynedd diwethaf, roedd grwpiau’r Urdd wedi ymweld â’r cartref hon dair gwaith yn barod felly dim ond am ddwy noson arhoson ni. Yn ystod yr amser yma, symudon ddodrefn (trwm!) newydd i mewn ac aildrefnu’r ystafelloedd gwely. Er hyn, cafodd y rhan fwyaf o’r amser ei dreulio’n chwarae gemau efo’r plant ac yn eu cyflwyno i ddawns Mr Urdd. Dechreuodd y gwaith go iawn unwaith i ni gyrraedd yr ail gartref. Ein cyfrifoldeb oedd adnewyddu ystafell gwely i bump o ferched ac, unwaith i ni weld yr ystafell llwm, roedden ni a syniad da o’r gwaith caled oedd o’n blaenau. Yn dilyn deuddydd o beintio ac addurno roedden ni wedi llwyddo i newid hen focs tywyll, digalon mewn i ystafell liwgar, fywiog. Roedd teimlad o falchder a boddhad wrth i ni gymryd lluniau o’n gwaith terfynol. Ymhellach, roedd ymateb dagreuol yr athrawon yn llethol ac yn rhoi’r holl daith mewn cyd destun. Ers i mi weld ymatebion y plant wrth iddynt dderbyn yr holl adnoddau newydd rwyf wedi newid. Nid yn unig wrth werthfawrogi mwy o bethau’n amlach ond, yn syml, gosod blaenoriaethau bywyd yn fwy clir o’m blaen. Yn ogystal â’r ystafell a’r adnoddau newydd, yr agwedd fwyaf boddhaol oedd gwneud ffrindiau newydd. Roedd Martin a Pavo, y dewiniaid gwyddbwyll, yn ddau gymeriad mae’r grŵp yn edrych ymlaen at groesawu pan fydd plant y ddau gartref yn dod i Langrannog haf nesaf. Daw Pavo o deulu lle nad yw ei rieni’n gallu ei warchod felly mae’n treulio’r rhan helaeth o’i amser yn y cartref. Er hyn, mae’n bencampwr gwyddbwyll genedlaethol a ges i’r pleser o golli iddo! I ddod â’r daith i ben, aethom am drip ‘diwylliedig’ i Prâg ac fe aethom ymlaen i Teplice i weld y gêm bêldroed rhwng Cymru a’r Weriniaeth Tsiec. Roedd Gwlad Pwyl wedi gadael argraff aruthrol arnom ni i gyd. Yn bersonol, roedd yna deimlad annifyr o golled pan gyrhaeddais i yn ôl yng Nghymru. Yr unig awydd oedd gen i oedd mynd yn ôl i Wlad Pwyl ac i ailddechrau’r holl daith. Mae’n wir i ddweud bod yr holl brofiad wedi bod yn fythgofiadwy i bob un ohonom ni. Hoffwn ddiolch o galon i bawb oedd wedi ein noddi ac wedi gwneud y daith yn bosib. Gan Dafydd Pritchard Ysgol Gyfun Gymraeg Plasmawr Y grŵp: Urdd: Catrin, James, Rhiannon. Plasmawr: Dafydd Pritchard, Eleri Middleton, Steffan Jones, Rowena Barnes. Gwynllyw: Llinos Burnhill, Rachael Edwards, Susan Turner. Ystalyfera: Dafydd ap Emyr, James Hoyles, Catrin Thomas. Rhydywaun: Elinor Davies, Carys Davies. Ysgol y Fro: Bethan Rowe, Laura Best COR MERCHED CANNA YMARFER: bob NOS LUN, yn festri Capel Salem, Treganna – 7.00p.m. Braf iawn oedd gweld mwy eto o aelodau newydd wedi ymuno â’r criw hwyliog yn yr ymarfer cyntaf ar ôl y gwyliau. Grêt eich gweld ferched, ac wrth gwrs mae yna groeso mawr iawn i unrhyw un i ddod draw i ymuno yn hwyl y canu a’r cymdeithasu bob nos Lun yn Salem. Mae’r côr wedi tyfu a thyfu yn ystod y blynyddoedd a nawr mae gennym tua 48 ar ein llyfrau. ‘Rydym yn mwynhau cyngherdda a chystadlu yn bennaf, ac wrth gwrs mae ambell noson allan, a thaith dramor yn apelio’n fawr hefyd! Mae calendr y côr yn prysur lenwi ar gyfer y flwyddyn nesaf yma. ‘Rydym wrthi yn awr yn dysgu mwy a mwy o repertoire ffres a newydd, ac fe fydd Eglwys Gadeiriol Llandaf, Cymdeithas Gymraeg Birmingham, a Chyngerdd Eisteddfod Sir Gâr yn ein croesawu cyn bo hir, ac mae taith dramor i Ŵyl Gerddorol yn Verona yn ystod Pasg 2007 eisoes wedi ei threfnu, ac mae pawb yn edrych ymlaen yn fawr! Cofiwch mae yna groeso cynnes i fwy o aelodau newydd eto [cysylltwch â Delyth Medi ar 02920 254469] a NA, does dim angen clyweliad! DINAS DDIWYLLIANNOL CAERDYDD YN ENNILL PLEIDLEISIAU RHYNGWLADOL Ar Ddydd Mawrth 3ydd Hydref, cyhoeddwyd y bydd Cynhadledd Cymdeithas Ryngwladol Canolfannau Hysbysrwydd Cerdd yn dod i Gaerdydd, Cymru yn y flwyddyn 2008. Lansiwyd y digwyddiad mewn derbyniad min nos a gynhaliwyd yn y Senedd, gyda Chanolfan Hysbysrwydd Cerddoriaeth Cymru yn estyn croeso ac Alun Pugh, Gweinidog y Cynulliad dros Ddiwylliant, yr Iaith Gymraeg a Chwaraeon yn noddi. Daw Cynhadledd IAMIC â chynrychiolwyr diwylliannol i Gymru o 38 o wahanol wledydd o bob cwr o’r byd ac fe’i yng Nghaerdydd o’r 10fed i’r 16eg Medi 2008. All pages:123456789101112InfoSaveLikeShareDownloadMoreDinesydd Hydref 2006 Published on May 31, 2013 dinesyddFollowRead moreRead moreSimilar toPopular nowJust for youGo explore


Talu am eich preswyl - Myfyrwyr Newydd - Prifysgol Caerdydd\nMyfyrwyr Newydd Cyn i chi gyrraedd\nGwneud cais i ddysgu iaith newydd\nPethau pwysig i'w pacio\nTalu am eich preswyl\nOs ydych yn aros yn Liberty House, Liberty Cambrian Point neu Liberty Fields, caiff gwybodaeth am daliadau eu cynnwys yn y wybodaeth a anfonwyd atoch chi gan Liberty Living unwaith y byddwch chi sicrhau lle.\nGellir talu ffioedd am yr holl breswylfeydd eraill, gan gynnwys y mwyafrif o'r costau cysylltiedig fel Trwydded Parcio, drwy un o’r dulliau canlynol:\nCerdyn Credyd/Debyd yn llawn ymlaen llaw neu pan fyddwch yn cyrraedd\nDebyd Uniongyrchol o gyfrif banc yn y DU (sy'n daladwy mewn uchafswm o 3 rhandaliad ar ddyddiadau penodol, gan ddibynnu ar eich cyfnod preswyl)\nSylwer: mae'r Debyd Uniongyrchol hwn yn talu am ffioedd preswylfeydd a chostau cysylltiedig yn unig. Bydd angen i chi gwblhau mandad ar wahân ar gyfer eich ffioedd dysgu.\nYr unig eithriadau i'r dulliau talu hyn yw:\nMyfyrwyr a noddir\nOs bydd eich Ffioedd Preswylfeydd yn cael eu talu i ni gan eich Noddwr, dewiswch 'Rhandaliadau a delir gan Noddwr' fel eich dull talu a ymlaen anfonwch gopi o'r llythyr Affidavit sy'n cadarnhau eich statws fel rhywun sy'n cael ei noddi at Swyddfa Gyllid Cyfleusterau'r Campws: residencesfinance@caerdydd.ac.uk. Ar ôl i chi gyrraedd yng Nghaerdydd byddwn yn anfonebu eich Noddwr ar gyfer eich Ffioedd Llety.\nOs ydych yn cael cyflog misol gan noddwr ac mae angen i chi dalu drwy gynllun taliad misol, dewiswch 'Cynllun Taliadau – yn derbyn Bwrsariaeth gan y GIG neu daliad misol' fel eich dull talu ac anfonwch gadarnhad o'ch nawdd i Swyddfa Arian CYfleusterau'r Campws: residencesfinance@caerdydd.ac.uk. Bydd Swyddfa Arian Cyfleusterau'r Campws yn cadarnhau eu bod yn derbyn eich cynllun taliad ar ôl cael tystiolaeth o'ch taliad misol ac yn fuan wedi i chi gyrraedd.\nBwrsari GIG/Cyflog Misol\nOs ydych yn cael taliad misol o Fwrsariaeth y GIG, cewch dalu eich ffioedd preswyl drwy dalu'r un swm bob mis yn rhan o gynllun taliad misol. Dewiswch 'Cynllun Taliadau – yn derbyn taliad misol neu Fwrsariaeth gan y GIG' fel eich dull talu ac anfonwch gadarnhad o'ch bwrsariaeth i Swyddfa Arian Cyfleusterau'r Campws: residencesfinance@caerdydd.ac.uk. Bydd Swyddfa Arian Cyfleusterau'r Campws yn cadarnhau eu bod yn derbyn eich cynllun taliad ar ôl cael tystiolaeth o'ch taliad misol ac yn fuan wedi i chi gyrraedd.\nOs byddwch yn cael Benthyciad Myfyriwr bob tymor yn ogystal â thaliad misol o Fwrsariaeth y GIG, hwyrach yr hoffech dalu mewn 3 rhandaliad drwy Ddebyd Uniongyrchol. Dewiswch Rhandaliadau drwy Ddebyd Uniongyrchol fel eich dull talu.\nOs nad yw unrhyw un o'r dewisiadau hyn yn gweddu eich amgylchiadau, cysylltwch â Swyddfa Arian Cyfleusterau'r Campws a fydd yn gallu trafod ffyrdd eraill o dalu gyda chi.\nYmholiadau yn ymwneud â chyllid\nSicrhewch fod gennych eich Rhif Myfyriwr wrth law pan fyddwch yn cysylltu â ni.\nTelephone:+44 (0)29 2087 4662 / 6367 / 4985 / 5239\nFfacs: +44 (0)29 2087 4661\nCyfeiriad: Tŷ Southgate, Bevan Place, Caerdydd, CF14 3XZ\nDefnyddiwch y côd post canlynol i gael cyfarwyddiadau i Dŷ Southgate: CF14 3UX\nFfioedd Preswylfeydd, 169.4 KB\nCanllawiau Talu am Lety, 214.1 KB\nMandad Dedbyd Uniongyrchol 2017-18, 178.0 KB


Protest dros doriadau cyngor - BBC Cymru Fyw\nProtest dros doriadau cyngor\nffynhonnell y llun, Arwel Parry\ndisgrifiad o’r llunYn ôl Unsain mae'r cyngor yn bwriadu diswyddo ac ail-gyflogi gweithwyr ar y telerau newydd\nFe wnaeth tua 20 o aelodau staff Cyngor Sir Ddinbych, y mwyafrif yn aelodau undeb Unsain, lobio cynghorwyr cyn cyfarfod ddydd Mawrth ynghylch cynlluniau'r cyngor i arbed arian allai olygu diswyddo gweithwyr sy'n gwrthod telerau ac amodau gwaith newydd.\nMae'r newidiadau arfaethedig yn cynnwys newid y modd y mae'r cyngor yn talu staff am ddefnyddio eu ceir eu hunain.\nYn ôl Unsain, mae'r cyngor yn bwriadu diswyddo ac ail-gyflogi gweithwyr ar y telerau newydd.\nEr bod aelodau'r undeb wedi pleidleisio yn erbyn y cynllun, dywed y cyngor fod dal yn rhaid gwneud yr arbedion, ac felly mae'n rhaid iddyn nhw ofyn i weithwyr y cyngor dderbyn y newidiadau.\nOs nad ydyn nhw'n gwneud hynny, ac os yw'r cyngor dal yn teimlo bod angen cyflwyno'r newidiadau, bydd staff sydd heb gytuno iddyn nhw yn derbyn rhybudd o fwriad y cyngor i'w gweithredu ac yn cael cynnig cytundebau newydd.\nDywedodd trefnydd lleol yr undeb, Geoff Edkins: "Mae'r toriadau yma i delerau ac amodau gwaith yn ddiangen, ac fe fyddan nhw'n cael effaith fawr ar staff.\n"Mae ein haelodau yn flin am y cynlluniau annheg yma, ac rydym yn disgwyl torf yn y brotest i adlewyrchu hynny.\n"Does ond gobeithio y bydd cynghorwyr yn gwrando."\nDywed yr undeb fod staff yn fodlon "rhannu'r baich o doriadau lle bo angen, ond mae'n rhaid i hynny gael ei wneud yn deg".\nDywedodd Cyngor Sir Ddinbych fod rhaid iddynt wneud arbedion, a bod y staff wedi cael gwybod ym mis Chwefror eu bod "wedi dod i benderfyniad terfynol am yr arbedion yr ydym yn bwriadu eu gwneud o ran effeithlonrwydd y gweithlu".\nMae'r newidiadau yma'n cynnwys lwfans defnyddwyr ceir - rhywbeth y mae'r undeb yn gwadu.\nMewn datganiad, dywedodd y cyngor y bydd ymateb y staff yn cael eu hadolygu pan fydd y cyfnod o ymgynghori gyda nhw ar ben.\nYchwanegodd y datganiad: "Yn dilyn hyn, os fydd y cyngor yn dal i ystyried y dylid gweithredu'r newidiadau, yna bydd unrhyw aelod o staff sydd heb gytuno â'r cynlluniau yn cael eu hysbysu o fwriad yr awdurdod i weithredu'r newidiadau o Hydref 1, ac fe fyddan nhw'n cael cynnig cytundebau newydd ar sail hynny."


Addysg a Chymdeithas - Cyrsiau rhan amser i oedolion - Prifysgol Caerdydd\nNos Fawrth rhwng 17:00 a 19:30 yn ogystal â 2 Ysgol Ddydd ar ddydd Sadwrn. Bydd y dosbarth hwn yn cael ei addysgu wyneb-yn-wyneb yn un o leoliadau Prifysgol Caerdydd. Bydd manylion y lleoliad wedi’u nodi yn yr ebost i gadarnhau eich bod wedi ymrestru.\n12 cyfarfod wythnosol ac un Ysgol ddydd Sadwrn\nBydd y modiwl yn rhoi pwyslais ar ddatblygu dealltwriaeth o’r berthynas rhwng addysg a chymdeithas.\nDrwy wneud hyn, bydd y modiwl yn rhoi sylfaen ar gyfer astudiaethau pellach. Caiff y ffactorau cymdeithasol sy'n pennu cyrhaeddiad addysgol, fel dosbarth, rhywedd ac ethnigrwydd, eu trafod o wrth ymdrin ag anghydraddoldeb a rôl polisi cymdeithasol.\nBydd y cwrs yn edrych ar rwystrau i gyrhaeddiad addysgol ac yn trin a thrafod addysg o ran ymgysylltu a datgysylltu; a deilliannau gwahaniaethol. Drwy gydol cyfnod y cwrs byddwch yn ystyried pwy sy'n elwa o'r system addysg mewn cyd-destun hanesyddol yn ogystal ag yn y Gymru fodern.\nMae'r cwrs hwn yn fodiwl 20 credyd ar y rhaglen Llwybr at y Gwyddorau Cymdeithasol. Mae'r cwrs hefyd yn fodiwl opsiynol ar y llwybr at radd mewn Gofal Iechyd.\nCaiff y cwrs ei addysgu'n wythnosol a bydd dwy Ysgol Dydd Sadwrn. Mae 40 o oriau cyswllt. Yn ogystal, gofynnir i chi ddarllen a gwneud tasgau ymchwil er mwyn paratoi ar gyfer y dosbarth a'ch aseiniadau.\nBydd y strategaeth dysgu/addysgu ar gyfer y modiwl hwn yn rhoi pwyslais ar 'ddysgu’n weithredol' ar gyfer y dysgwr wrth ddatblygu dealltwriaeth o'r pwnc, a pha mor berthnasol yw’r pwnc i gymdeithas.\nI ddyfarnu credydau, bydd angen i ni gael tystiolaeth o’r wybodaeth a’r sgiliau yr ydych wedi eu hennill neu eu gwella. Dyma’r asesiad ar gyfer y cwrs hwn:\nCaiff amser ei roi yn y dosbarth i baratoi ar gyfer ysgrifennu traethawd 800 gair (nid yw'r marc hwn yn cyfrif tuag at y marc terfynol ar gyfer y modiwl).\nBydd yn rhoi ychydig o gyfle i chi ymarfer ysgrifennu traethodau cyn i chi gyflwyno eich aseiniad gwaith cwrs. Caiff y modiwl ei asesu ar draethawd 2,000 o eiriau a phrawf yn y dosbarth. Bydd pob asesiad yn werth 50% o'r marc cyffredinol.\nByddwch yn aelod o lyfrgell y Brifysgol gyda mynediad at bob un o'r testunau hyn.


Disgyblion Ysgol Llanllyfni yn Lleisio eu Pryderon\nCartref > Y Cyngor > Newyddion > Datganiadau i'r wasg > Mai-2017 > Disgyblion Ysgol Llanllyfni yn Lleisio eu Pryderon\nEnfys Jones, Luke Griffith , Lana Davies, Harri Shilvock hefo eu postri a Swyddog Trefi Taclus Cyngor Gwynedd, Jonathan Neale.\nCynhyrchodd blant Ysgol Llanllyfni posteri lliwgar yn ddiweddar er mwyn pwysleisio blerwch a gwastraff cŵn yn ogystal â sbwriel yn eu pentref. Mae eu hymgyrch hefyd yn dilyn cwynion gan drigolion lleol a ddarganfyddodd fod baw cŵn yn fater cynyddol ar balmentydd a llwybrau, mae hyn yn peryglu iechyd plant mewn yn ddifrifol.\nMae’r plant ysgol hefyd wedi eu hysbrydoli i gymryd camau yn dilyn sioe deithiol Trefi Taclus a ddaeth at yr ysgol y llynedd. Mae’r ysgol wedi ysgogi’r plant i gymryd diddordeb yn eu hamgylchedd leol felly roeddent yn frwdfrydig iawn pan ddaeth Swyddog Trefi Taclus, Jonathan Neale, i ymweld â nhw i siarad am eu pryderon.\nDywedodd Swyddog Trefi Taclus Cyngor Gwynedd, Jonathan Neale: “Dwi’n gweld yn aml bod plant, yn gyffredinol, yn hoff o gael cyfle i ddweud eu dweud ar faterion cymunedol. Nid yw hyn yn syndod wrth feddwl mai nhw yw’r rhai sy’n dioddef fwyaf o amgylchedd leol blêr a budr. Roedd eu poster yn greadigol iawn ac yn cyfleu’r neges i’r dim, sef, nad yw’n dderbyniol i adael sbwriel ar y llawr nag ydi’n dderbyniol adael i gwn wneud eu baw mewn ardaloedd cyhoeddus.”\nMeddai Wendy Terschowetz Cymhorthydd Cefnogol yn yr ysgol:\n‘Roedd y plant wrth eu boddau gyda’r prosiect hwn gan ei fod yn rhoi cyfle iddynt leisio eu barn ar faterion lleol. Maent yn gwybod yn iawn be ‘di be pan mae’n dod i sbwriel a baw cŵn ac felly roeddent yn hapus eu bod wedi cael y cyfle i adael i’r gymuned gwybod eu teimladau - na ddylem oddef sbwriel a baw cŵn yn ein mannau cyhoeddus.’\nDywedodd Gwyn Morris Jones, Pennaeth Adran Priffyrdd a Bwrdeistrefol Cyngor Gwynedd:\n“Mae menter Trefi Taclus yn fuddiol am ei fod yn ffordd o ymgysylltu hefo cymunedau a chodi ymwybyddiaeth am faterion amgylcheddol lleol sy’n bwysig i bobl Gwynedd. Mae’n braf pan mae ymgyrch a gweithredu cymunedol yn dod o’n trigolion ieuengaf.”\nEr bod Gwynedd yn cymharu’n dda hefo ardaloedd eraill yng Nghymru wrth ystyried glendid strydoedd a sbwriel, mae eu effeithion yn parhau i fod yn broblem parhaus yn rhai o’n cymunedau. Mae’r rhai sy’n taflu sbwriel mewn lleoliad cyhoeddus yn troseddu. Gall rhywun caiff ei ddedfrydu’n euog o daflu sbwriel dderbyn dirwy hyd at £2,500.\nMae nifer o gŵn wedi eu heintio a pharasitiaid gall fod yn niweidiol i bobl, yn enwedig i blant. Clefyd yw Toxocariasis wedi ei achosi gan wyau pryfaid toxacara yn cael eu trosglwyddo o gŵn i bobl drwy faw a gwastraff ci wedi ei heintio. Gall y clefyd arwain at salwch neu hyd yn oed dallineb.


Clecs Cilgwri: 2012\nMae app sy newydd cael ei lansio'r wythnos 'ma gan Brifysgol Bangor yn\nedrych yn hynod o ddefnyddiol. Mae app Geiriaduron yn cyrchu (access) nifer o\nffynhonellau er mwyn ymateb ymholiadau defnyddiwr gan gynnwys y\n'Y Termiadur', ac yn wahanol i'r 'Bruce' (geiriadur yr Academi) yn cynnig\ncyfieithiadau o'r Gymraeg i Saesneg yn ogystal ag o'r Saesneg i'r Gymraeg.\nDydy'r app ddim yn cynnig y nifer fawr o enghreifftiau o sut mae geiriau yn\ncael eu defnyddio, fel y 'Bruce', ac mae'n rhaid wrth gwrs cael cysylltaid â'r\nwe i'w ddefnyddio.\nEr hynny dw i'n sicr mi fydd pawb sydd efo diddordeb yn yr iaith a dyfeis sy'n gallu\nei gyrchu yn rhoi 'bodiau fyny' i app 'Geiriaduron'!\npostiwyd gan neil wyn am 03:27 No comments:\nDyma'r tro cyntaf i mi drio app newydd sy'n eich galluogi cadw llygad ar sawl\nrhwydwaith cymdeithasol yn yr un lle. Er mwyn defnyddio Blogger\nar yr i-pad wnes i'w lawrlwytho, rhywbeth sy ddim mor hwylus ar yr app Blogger\nsydd ar gael. Y dyddiau 'ma mae fy nghysylltiadau i'r we yn digwydd gan\namlaf ar yr i-pad, pan dwi'n cael gafael ynddo fo hynny yw!\nYn ôl broliad yr app, a thystiolaeth nifer o adolygiadau ffafriol, y\npeth gorau ers bara wedi ei sleisio ydy 'i-social' ond gawn ni weld!\npostiwyd gan neil wyn am 12:59 1 comment:\nGes i sylw annisgwyl yn ddiweddar (a diolch i Ann am ei sgwennu), yn holi os ro'n i wedi rhoi'r gorau i ddeweddaru'r blog 'ma. I fod yn onest ro'n i wedi cyrraedd pwynt lle nad oedd sgwennu'r blog hyd yn oed yn nghefn fy meddwl, sy'n golygu mae'n debyg, heb y sylw posatif yna na faswn i wedi ei wneud o gwbl. Wedi dweud hynny, ac wrth sgwennu hyn, dw i'n gweld y lles o'i wneud. Mae sgwennu pethau mwy 'swmpus' (yn hytrach na 'mond ambell i drydar) yn ymarfer da i'ch Cymraeg, a rhywbeth dw i heb wneud ers peth amser. Mae'n wneud i chi meddwl am ffurfiau brawddegau ac yn tynnu geirfa ac idiomau o berfeddion y meddwl.\nTa waeth, mae'r misoedd diwetha wedi bod yn hectic ac wedi galw arna i ddefnyddio fy Nghymraeg mewn sawl ffordd heriol, a chyffrous, felly dyma grynodeb sydyn o'r profiadau 'na.\nYsgrifennais yn ôl ym mis Mawrth am y cwrs hyfforddi i ddarpar tiwtoriaid ym Mhangor. Ers hynny dwi wedi bod ar ddau penwythnos hyfforddi eraill, gan gynnwys un lawr yn Neuadd Gregynog, Sir Trefaldwyn penwythnos diwetha. Mae'r penwythnosau wedi bod yn ddiddorol iawn, a lot o hwyl a dweud y gwir, ac dw i wedi cael cyfle cwrdd a llawer iawn o bobl clen, a gobeithio dysgu llawer am sut i ddysgu gwersi da ac effeithiol (mae'r her yn dechrau'r wythnos yma, wrth i mi geisio cofio'r hyfforddiant wrth cyflwyno gwersi cyntaf y tymor newydd). 'Uchafbwynt' penwythnos Gregynog oedd y sesiynau 'meicroddysgu' roedd rhaid i ni gyd cyflwyno i wedill y darpar tiwtoriaid. Roedd pawb wedi cael siawns paratoi gwers 20', ac yn barod erbyn y dydd sadwrn i'w cyflwyno. Roedd hynny wir yn ddigon i godi ofn ar bawb, hyd yn oed rhai o'r athrawon ysgol yn ein plith. Mi es i'n gyntaf, oedd yn beth da mewn ffordd, ac er sawl camgymeriad amlwg mi allai pethau wedi mynd yn llawer gwaeth am wn i. Roedd gen i gyfle wedyn i ymlacio ac yn mwynhau sesiynau pawb eraill! Gaethon ni i gyd adborth y 'dosbarth', ac wedyn adborth unigol (mewn preifat) ac adeiladol gan Elin oedd yn cynnal y sesiwn, profiad gwerthchweil.\nRoedd y bwyd yn flasus, y lleoliad yn hyfryd, ac wrth gwrs y cwmni yn dda. Penwythnos i gofio!\nProfiad arall yr un mor gofiadwy oedd ymweliad hirddisgwyliedig i Nant Gwrtheyrn. Roedd gen i uchelgais ers flynyddoedd maith (ella ers i mi glywed am fodolaeth y Canolfan Iaith ym Mhen LLŷn tua 30 mlynedd yn ôl) i fynd i ddysgu Cymraeg yno. Ro'n i wedi archebu lle ar gwrs hyfedredd (gloywi iaith) yn ôl ym mis chwefror - fel anrheg penblwydd hael iawn gan fy chwaer. Yn anffodus nad oedd digon wedi cofrestru ar y cwrs 'na, ac roedd rhaid i mi aros tan diwedd mis Awst i gael cyfle i fynychu cwrs arall. O ran y cwrs ei hun gaethon ni lot fawr o idiomau ac eglurhad treigladau o dan arweiniad cadarn Eleri. Mae hi'n diwtores brofiadol iawn gyda'r gallu egluro pethau'n glir ac yn drefnus, ac er nad o'n i ddisgwyl cymaint o ganolbwyntio ar ramadeg, roedd y profiad yn un werthfawr iawn, ac unwaith eto ymhlith criw hyfryd. Gobeithio bod fy Nghymraeg yn adlewyrchu mymryn o'r hyn wnaethon ni ddysgu yno, yn sicr wna i byth 'golchi fyny' eto, 'golchi'r llestri' fydda i'n wneud!!\nSgwenna i ragor am yr ymweliad i'r Nant maes o law.\npostiwyd gan neil wyn am 02:30 4 comments:\nYr ydych chi yma\nDes i o hyd i lyfr a sgwennwyd gan awdur o'r enw Gee Williams tra ail-drefnu'r ystafell sbar yr wythnos yma. Mi wnaeth Jill cwrs ysgrifennu creadigol efo hi flynyddoedd maith yn ol. Mae'r darn 'You are Here' yn son am ei hardal enedigol, sef Saltney, a dwi'n meddwl ei fod o'n ddarn arbennig o dda. Ges i fy ysbrydoli wedyn i drio ei gyfiethu i'r Gymraeg... gobethio nad ydwi wedi ei ladd llenyddiaeth y darn wreiddiol...\nSeren wib o sir yw Sir y fflint. Digwyddodd, darfu, digwyddodd eto. Does dim syndod na allai'r mwyafrif o bobl cyfeirio ati ar fap. Fe ges i fy ngheni ynddi, ond diflanodd cyn i mi adael yr ysgol, a llyncwyd gan arch-sir dros dro Clwyd. Wedyn, cwpl o flynyddoedd yn ol, ailymddangosodd, bach yn dreuliedig ar ei hymylon efallai, ychydig o bwysau yn llai, ond dim byd anweddus. Striben o dir main estynedig ar lannau'r Dyfrdwy ydy hi yn y bon. O ffosydd-carthu, gwartheg-rendro, badau-adeiladu Saltney (fy mhentref enedigol - dim ond y Mor Marw sy'n is yn nghramen y ddaear) trwy 'boeri-ar-eich-dwylo' Shotton, cemegolion y Fflint, hyd at tarts baentiedig bler Talacre a Phrestatyn. Mae'r ffordd yn eich ysgogi i gadw troed ar y sbardun rhywsut, nes cyrraedd y gwir Cymru, ei siopau cofroddion Celtaidd, poer penboethiaid defaid, a phob dim i'ch anghenion mynydda a gwersylla, a werthwyd i chi gan bar o therapyddion crisialau amgen. Rhaid bod hon yw'r unig sir ym Mhrydain sydd gan brifddinas (answyddogol) mewn gwlad ar wahan. A beth am yr acen! hunllef ffonolegol o syniau sedêt swydd Caer, lobsgows o lannau Mersi, a chefn gwlad Cymru.\nMewn gwirionedd hardd yw ei choedlannau a chaeau, ei glynoedd a bryniau, a mewn ambell i achos yn dal eu thir. Nad yw ei phobl dim gwell dim gwaeth na neb arall, ond digwydd bod dyma'r rheiny dwi'n eu nabod.\n(cyfieithiad o waith Gee Williams a gyhoeddwyd gan Wasg Gee yn 'Magic and Other Deceptions')\npostiwyd gan neil wyn am 05:25 2 comments:\nWedi wythnos o boen cefn ac ambell i ymweliad i'r chiropractor, dwi ddim wedi cael llawer o awch i eistedd o flaen sgrin cyfrifiadur dweud y gwir. ta waeth, well i mi treulio ychydig o funudau i sgwennu rhywbeth cyn i fis mynd heibio heb i mi ddiweddaru.\nDw i'n falch o weld bod y Saith Seren yn Wrecsam wedi agor ei drysau, a hynny cwta chwech mis ers i'r syniad cael ei codi. Mae hynny'n anhygoel, ac er i mi beidio derbyn fy nghwahoddiad swyddogol (fel cyfrandaliadwr!) i'r agoriad p'nawn yma (fel gafodd ei addo i ni), dw i'n dymuno pob lwc i'r fenter ac yn edrych ymlaen at ymweled yn fuan iawn.\nDw i'n dal wrthi'n darllen, ac yn hanner ffordd trwy 'Yr Alarch Du' ar y funud, mewn ffurf e-lyfr hefyd. Yr unig problem yw mae'n hynod o annodd cael digon o amser ar yr ipad er mwyn ei ddarllen, mae'r teclyn mor boblogaidd gyda gweddill y teulu.\nDw i'n dal i fod wrthi'n casglu strydoedd Cymreig y penrhyn hefyd ('fatha trainspotter y strydoedd!), a chasglais Radnor Ave a Mostyn Avenue tra alan y bore 'ma. Wneith hi gymryd amser maith i gael nhw i gyd mae'n debyg!!\npostiwyd gan neil wyn am 11:06 1 comment:\npostiwyd gan neil wyn am 16:12 2 comments:\n'Blwyddyn Newydd Dda i Chwi oll', (fel a glywais Megan Lloyd George yn dweud ar raglen ardderchog Ffion access all areas Hague am Gymraesau o ddylanwad mawr sef Mamwlad). Dwi heb cael llawer o amser i feddwl am flogio a dweud y gwir ers ddechrau 2012, yn enwedig efo'r wythnos gweithio yn dechrau'n syth bin ar ol dathlaidau y calan. Ro'n i'n dysgu ar y 3ydd o Ionawr, oedd mewn gwirionedd yn rhy gynnar i lot o bobl, ond wnes i weld gwyneb newydd y noson honno, aelod gwerthfawr arall i'r dosbarth Mynediad.\nUn o'r llyfrau ges i fel anrheg Nadolig sydd wedi bod yn cadw fi'n brysur dros yr wythnos yma. Mae 'Pwll Ynfyd', llyfr cyntaf Alun Cob (sy'n cyn weithiwr yn Recordiau Cob, Bangor!), yn dilyn hynt a helynt prif gymeriad Oswyn Felix, landlord Y Penrhyn, Bangor Uchaf, wrth iddo fo cael ei sugno mewn i fyd treisgar a dirgel gangiau yr ardal (ia, Bangor gogledd Cymru... lle peryg iawn!!). A dweud y gwir dw i wirioneddol yn ei fwynhau, a ddim isio cyrraedd diweddglo'r stori (50 tudalennau i ffwrdd ar y funud). Ond y newyddion da ydy nid diwedd y taith i Oswyn ydy'r llyfr hon, gan fod Alun Cob yn datgan ar glawr cefn y nofel mi fydd ei brif gymeriad yn ymddangos mewn dau lyfr arall. Gobeithio na fydden ni'n disgwyl am yn hir i'r nesa cael ei gyhoeddi.\nUn pwt arall o newyddion o ran pethau Cymraeg yn fy mywyd. Ro'n i'n gobeithio mynd ar gwrs ym mis chwefror yn Nant Gwrtheyrn (anrheg penblwydd arbennig ges i gan fy chwaer yn ol ym mis awst). Yn anffodus mae'r Nant wedi ffonio i ddweud bod y cwrs wedi cael ei ganslo (oherwydd diffyg niferoedd), ond maen nhw wedi trosglwyddo fy archeb i gwrs debyg (Cwrs Hyfedredd) ym mis Mai. Gobeithio mi fydd mwy o bobl yn barod i fentro i 'ben draw'r byd' yn y gwanwyn\npostiwyd gan neil wyn am 09:50 1 comment:


Hafan > Amdanom ni > Cabinet a Gweinidogion > Datganiadau'r Cabinet > Datblygiadau Diweddar O Fewn Airbus SAS Datblygiadau Diweddar O Fewn Airbus SAS\nBu nifer o ddatblygiadau o fewn Airbus SAS dros yr wythnosau diwethaf a llawer o ddyfalu beth fyddai eu heffaith ar ffatri adeiladau adenydd Airbus yn Mrychdyn.\nAr 2 Gorffennaf, cyhoeddodd Cadeiryddion EADS, Manfred Bischoff ac Arnaud Lagardere bod y Bwrdd Cyfarwyddwyr wedi derbyn ymddiswyddiad Noel Forgeard fel Prif Swyddog Gweithredol EADS, fel aelod o Fwrdd EADS ac fel Cadeirydd Pwyllgor Cyfranddalwyr Airbus yn ogystal ag ymddiswyddiad Gustav Humbert fel Prif Swyddog Gweithredol Airbus ac fel aelod o Bwyllgor Gwaith EADS.\nMae’r Bwrdd wedi penodi Louis Gallois yn Brif Swyddog Gweithredol a bydd yn ymuno â’i gyd-brif swyddog Tom Enders i arwain EADS. Hyd hynny, Mr Gallois oedd Llywydd y cwmni rheilffyrdd Ffrengig SNCF ac mae ganddo brofiad helaeth o weithio mewn busnesau diwydiannol, yn enwedig ym maes awyrofod. Mae Christian Strieff wedi’i enwebu fel Prif Swyddog Gweithredol Airbus a’i benodi’n aelod o Bwyllgor Gwaith EADS. Mae Mr Strieff wedi rheoli nifer o fusnesau diwydiannol a thechnolegol y Saint-Gobain Group a chafodd ei benodi’n Brif Weithredwr arnynt yn 2004. Bydd yn atebol i Mr Enders sydd wedi cael ei enwebu’n Gadeirydd ar Bwyllgor Cyfranddalwyr Airbus yn amodol ar gael sêl bendith y Pwyllgor.\nDaeth y newidiadau hyn yn sgil oedi ym mhrosiect Super Jumbo yr A380 ac anniddigrwydd ynghylch cyfrannau a werthwyd yn yr wythnosau cyn i’r problemau gyda phrosiect yr A380 ddod i’r amlwg. Er mwyn cadw dilyniant, bydd Mr Forgeard a Mr Humbert yn aros fel cynghorwyr arbennig i’w holynwyr tan o leiaf ddiwedd y flwyddyn. Nid oes unrhyw reswm i gredu y caiff y newidiadau hyn unrhyw effaith andwyol ar y ffatri ym Mrychdyn.\nMae prosiect yr A380 tua flwyddyn ar ei hôl hi, hynny oherwydd problemau â’r systemau gwifrau yn bennaf. Mae’n debygol o gael effaith andwyol ar elw Airbus. Serch hynny, mae’r rhaglen brofion yn mynd rhagddi’n dda iawn ac mae ymateb cwsmeriaid i’r awyren wedi bod yn dda, felly mae’i dyfodol tymor hir yn ymddangos yn addawol. Mae Airbus wedi gwrando ar ymateb ei gwsmeriaid yn y cwmnïau hedfan i awyren newydd yr A350 ac wedi penderfynu bod angen ailddylunio corff ac adenydd yr awyren er mwyn gallu cystadlu â’r Boeing 787 llwyddiannus yn y farchnad teithiau canolig eu hyd. Bydd hyn yn esgor ar oedi ac ar gynnydd yn y costau datblygu ond dylai arwain at awyren fwy llwyddiannus yn y tymor canolig i hir.\nMae BAE Systems wedi penderfynu cynnal archwiliad llawn o Airbus cyn penderfynu a ddylai werthu 20% o’i gyfrannau, gwerth £1.9bn, yn EADS. Airbus sy’n cyflogi’r 7,000 o weithwyr ym Mrychdyn, nid BAE Systems. Mae miloedd yn ychwanegol yn gweithio i Airbus ym Mryste ac i gwmnïau eraill sy’n darparu rhannau a gwasanaethau i Airbus. Nid oes awgrym y bydd hyn yn newid yn sgil gwerthu’r cyfrannau.\nYn ôl adroddiad a ollyngwyd heddiw, mae Llywodraeth Sbaen yn bwriadu cynyddu’i chyfran yn EADS er mwyn cynyddu cyfran y gwaith sy’n cael ei wneud yn Sbaen. Mae hyn wedi codi ofn bod Sbaen am i’r gwaith o gynhyrchu awyrenau’r A380 symud o Frychdyn i Sbaen. Mae’r buddsoddiad anferthol yn ffatri Brychdyn, ynghyd â’r amodau sydd ynghlwm wrth fuddsoddiad ad-daladwy Llywodraeth y Deyrnas Unedig o £530m, yn gwneud hynny’n annhebygol iawn. Damcaniaethu yw hyn i gyd ond mae cystadleuaeth frwd o fewn Airbus am y gwaith fel ym mhob cwmni byd-eang mawr. Fodd bynnag, mae’r DU yn rhagori ar wneud adenydd, mae hynny’n gydnabyddedig, ac mae Airbus UK yn hyderus ynghylch dyfodol y ffatri adenydd ym Mrychdyn. Wedi dweud hynny, nid yw’n llaesu dwylo.\nEr y bu oedi gyda phrosiectau’r A380 a’r A350, bu hwb yng nghynhyrchiant yr awyrenau un-ale, yr awyrenau teithiau canolig a hir presennol a’r Hawker Executive Jet (y gwneir ei gorff a’i adenydd ym Mrychdyn). Trwy ailddiffinio rhai o swyddi’r A380 a newid y patrymau sifft, ni ragwelir colli swyddi ym Mrychdyn. Yn wir, mae’n dal yn fwriad gan y cwmni i gyflogi 100 o brentisiaid newydd ym mis Medi. Yn ôl Airbus UK, mae diogelu swyddi ei weithlu crefftus yn flaenoriaeth bennaf.\nDatblygiadau Diweddar O Fewn Airbus SAS (Fersiwn Saesneg)\nDatblygiadau Diweddar O Fewn Airbus SAS (Fersiwn Cymraeg)


Sir Ddinbych - Gogledd Ddwyrain Cymru - North East Wales\nMae tref farchnad fechan Corwen yn eistedd wrth droed mynyddoedd y Berwyn ar ben gorllewinol Dyffryn Dyfrdwy sy’n rhan o ardal o harddwch naturiol eithriadol Dyffryn Clwyd ac mae’n eistedd wrth yr Afon Dyfrdwy. Mae Corwen wedi gwasgu mwy na’i phwysau ers canrifoedd lawer. Yn byw mewn llecyn strategol, fe’i hymwelwyd yn ei thro gan Seintiau’r chweched ganrif, byddinoedd ac amddiffinwyr, byddin o wartheg a theithwyr Fictoraidd. Felly mae’r “groesffordd i Gymru” wedi cael digon o ymarfer o ran croesawu teithwyr. Erbyn hyn maen nhw’n dod am y bwyd a’r ddiod, gan eu bod newydd lansio Gŵyl fwyd, lwyddiannus, a theimlad o hanes ac i archwilio un o dirweddau gwarchodedig mwyaf Prydain.\nY fryngaer Caer Drewyn yw un o’r bryngaerau gorau o’r Oes Haearn sydd wedi eu cadw yng Nghymru. Gydag amrywiaeth o deithiau cerdded sy’n rhoi mynediad i harddwch naturiol yr ardal, llwyddodd Corwen i gyflawni statws Croesoi Cerddwyr yn 2012 gyda datblygiad gŵyl gerdded lwyddiannus a gynhaliwyd ddiwedd mis Awst. Mae’n cael llawer o deithiau cerdded yn y cyffiniau gan gynnwys Coed Pen y Pigyn sy’n rhoi golygfeydd heb eu hail o’r dref. Mae ffordd. Gogledd y Berwyn, sy’n dringo’r mynyddoedd gwyllt rhwng Corwen a Llangollen, yn dipyn mwy o her.\nMae Corwen yn adnabyddus am ei chysylltiad cryf ag Owain Glyndwr, un o arwyr enwocaf Cymru, gyda Chorwen a’r ardal o’i hamgylch yn gartref i’w famwlad hynafol a dim ond dwy filltir o’r lle y cyhoeddodd Owain Glyndwr ei hun yn Dywysog Cymru yn 1400 ac mae cerflun ohono yn sefyll yn falch yn sgwâr y dref. Gerllaw Mae dau eiddo Cadw sef Capel y Rug ac Eglwys Llangar sy’n werth ymweld â hwy neu rai o’r adeiladau hanesyddol diddorol fel, gwesty Owain Glyndwr, Eglwys Saint Mael a Sulien a Chorwen Manor a oedd yn dŷ tloty yn wreiddiol. Gyferbyn â Corwen Manor fe welwch Amgueddfa Corwen. an arweiniad gwirfoddolwyr. Gallwch hefyd dda trên stêm yng Nghorwen a theithio’n ôl mewn amser ar hyd Afon Dyfrdwy i Langollen.\nDarganfod mwy Llwybr Tref Corwen\nHeddiw, mae ychydig yn haws i fynd i mewn. Benthyca’r allweddi i furiau’r dref o Lyfrgell Dinbych a mynd i archwilio, a mwynhau golygfeydd o fryniau Clwyd tra byddwch yn y lle. Ymhlith y pethau eraill i’w harchwilio Mae Porth Burgess Gate (y brif fynedfa i’r hen dref), Eglwys Caerlŷr, y stryd fawr brysur a chasgliad Dinbych o weithgareddau cyffrous drwy gydol y flwyddyn, o farchnad y bobl fisol a Gŵyl Eirin ti arddangosfa tân gwyllt o furiau’r Castell.\nDarganfod mwy Llwybr Tref Dinbych\nMae Llangollen wedi bod yn un o gyrchfannau mewndirol mwyaf poblogaidd Cymru ers tro-ac nid oes ryfedd. Mae ei leoliad, sy’n cael ei warchod gan fynyddoedd ac adfeilion Castell Dinas Brân, o’r 13eg ganrif, yn unigryw o hardd. Gallech yn hawdd ffeindio’ch hun ar gwch camlas neu reidio trên stêm. A chyda digon o siopau, tafarndai, bwytai a chaffis i’w harchwilio hefyd, efallai y byddwch yn cael eich temtio i wneud diwrnod o hynny.\nMae’r dref yn rhan o dirwedd eiconig. Ym mhob man rydych yn ardal o harddwch naturiol eithriadol bryniau Clwyd a Dyffryn Dyfrdwy, un o ddim ond pump yng Nghymru, tref fechan Llangollen ar Afon Dyfrdwy sy’n pacio llawer i mewn. Mae Safle Treftadaeth y Byd traphont ddŵr a Chamlas Pontcysyllte yn ymestyn am 11 milltir ysblennydd o swydd Amwythig i Raeadr y Bedol, gan gymryd y Lanfa yn Llangollen ar hyd y ffordd. Os ydych chi erioed wedi ffansio Reid mewn cwch camlas sy’n cael ei thynnu gan geffyl Camlas Llangollen yw’r lle i roi cynnig arni.\nAtyniad gorau’r dref sef y gorsaf, reilffordd Llangollen bellach wedi’i hadfer yn hardd ac yn gyflawn gyda hen ystafelloedd te arddull a oedd yn ymestyn i Gorwen. Os mai trenau yw eich peth chi, peidiwch â cholli’r cyfle i weld locomotifau stêm clasurol yn eu holl ogoniant. Ac ers Llangollen yn un maes chwarae antur awyr agored enfawr, maent hefyd yn pysgota Afon Dyfrdwy, yn canŵio’r rapids ac yn cerdded y mannau agored eang.\nMae twristiaid wedi cael eu denu yma ers y cyfnod Sioraidd. Ac roedd rhai hyd yn oed yn symyd yma fel y gallwch eu profi yng nghartref Plas Newydd.\nDarganfod mwy Llwybr Tref Llangollen\nFel arall, i gael atgyweiriad cerdded cyflym, rhowch gynnig ar un o’r nifer o lwybrau cylchol a llinellol niferus o amgylch y dref. Mae twyni Gronant yn gorwedd rhwng traethau Prestatyn a Thalacre a dyma’r ardal fwyaf o dwyni tywod heb eu difetha ar arfordir Gogledd Cymru. Gwarchodfa natur leol, safle o ddiddordeb gwyddonol arbennig ac ardal cadwraeth arbennig ar y cyfan, mae’r cynefin arfordirol hwn yn gartref i rywogaethau o blanhigion ac anifeiliaid prin, gan gynnwys Holly o’r môr, ysgyfarnogod brown, ehedyddion a’r lizzard o dywod anodd. Mae’n debyg mai’r enw ar Gronant yw cartref mwyaf Prydain – a’r unig un yng Nghymru o’r un dref â’r unig-nythfa o Mor-wennol Fach, y gellir ei gweld o lwyfan gwylio ychydig oddi ar lwybr arfordir Cymru.\nLlanelwy yn ôl ei phoblogaeth o tua 3000 yw’r ail ddinas leiaf ym Mhrydain. Ar lannau dwy afon ac roedd yn iawn ar lwybr rhyfel y tywysogion Cymreig canoloesol a’r teyrnasoedd Seisnig. Mae wedi bod yn lle pwysig ers canol y chweched ganrif pan oedd offeiriad o’r Alban, Sant Kentigern, yn sefydlu Mynachlog yma. Adeiladwyd yr Eglwys Gadeiriol wreiddiol tua 1239, ond cafodd ei llosgi gan Edward I, ei hailadeiladu, a’i llosgi eto gan Owain Glyndwr yn 1402. Diolch i benderfyniad stoicaidd seiri maen lleol a pheth ailfodelu trwyadl gan y pensaer Fictoraidd George Gilbert Scott, goroesodd anrhaith tân a hanes. Heddiw, gall ymwelwyr edmygu stondinau canopi canoloesol Gogledd Cymru yn unig ac arddangos rhifynnau cynnar o’r Beibl Cymraeg cyntaf a’r Llyfr Gweddi gan yr Esgob William Morgan, a oedd yn bennaf gyfrifol am oroesiad yr iaith Gymraeg ond mae gan Lanelwy gysylltiadau cryf hefyd â geiriau a cherddoriaeth ac mae’n gartref i ŵyl Gerddoriaeth Ryngwladol Flynyddol Gogledd Cymru. a fydd yn cael ei cynnal wythnos yn hir. Mae lleoliad afon naturiol comin Llanelwy a Roe Plas boblogaidd iawn gyda cherddwyr a theuluoedd.\nDarganfod mwy Llwybr Tref Llanelwy\nDarganfod mwy Llwybr Tref Rhuddlan\nDaliwch sioe fyw yn Theatr Pafiliwn, môr y Rhyl, gyda chinio cyn sioe am 1891 neu Gwyliwch y Blockbusters diweddaraf a mwy yn sinema Vue. yn y Rhyl. Edrychwch allan am raglen amrywiol o ddigwyddiadau o bob math, gydag uchafbwyntiau yn cynnwys sioe awyr flynyddol y Rhyl, lle gallwch chi ymuno â miloedd o ymwelwyr ar lan y môr a chael ein rhyfeddu gan yr olygfa anhygoel o arddangosiadau dramatig gan sêr hedfan Prydain.\nMae Pont y Ddraig ar ddatblygiad Harbwr newydd sbon y Rhyl yn rhoi i unrhyw un ar droed, ar feic, mewn cadair olwyn neu pram, y cyfle i edmygu golygfeydd Harbwr a Glan y môr, ac i fwynhau’r arfordir heb y traffig. Y bont eiconig hon yw’r cyswllt olaf mewn llwybr beicio 15 milltir sy’n dod i mewn i Sir Ddinbych, ac mae’n rhan o Lwybr 5 y Rhwydwaith Beicio Cenedlaethol a Llwybr Arfordir Cymru.. Wedi ei hagor gan y seiclwr Paralympaidd Mark Colbourne MBE yn 2013, mae’r bont yn eithaf llythrennol yn cau’r bwlch yn llwybr yr arfordir; hynny yw, pan nad yw’n cael ei agor yn fertigol i ganiatáu cychod i mewn i’r Harbwr. Ac, fel petai’r bont ddim yn ddigon trawiadol erbyn dydd, mae’r holl beth yn goleuo i fyny ar ôl iddi dywyllu. Mae gan yr Harbwr gyfleusterau ardderchog ar gyfer morwynion, gyda chaffi cyfleusterau newydd ar ochr yr Harbwr a Chanolfan feiciau I rhai y mae’n well ganddynt gadw eu traed ar dir syc.\nLlwybr Tref Y Rhyl Town\nMae rhywbeth hudolus am Rhuthun. Mae’n rhywbeth i’w wneud â’r ffordd y mae’r holl strydoedd fel petaent yn arwain yn ôl i sgwâr bryngaer St Peter – yn sicr yn un o lefydd mwyaf hoffus Prydain. Rhywbeth i’w wneud â’r adeiladau eiconig sy’n torri’r nenlinell wrth i chi symud o gwmpas y dref: murfylchau Castell Rhuthun, Twr Carchar Rhuthun, Spire Eglwys Sant Pedr. Rhywbeth am olygfeydd godidog y cefn gwlad o’i amgylch.\nDarganfod mwy Llwybr Tref Rhuthun


Wedi 3 a 7 :: Cartref a Gardd\nDydd Sadwrn, 25 Mai 2013\nTips i’r Ty: Soda Pobi\nCarys Tudor Y Gegin Rhowch 2 lwy fwrdd o soda pobi mewn cwpan o ddwr poeth, rhowch y cwpan yn y popty-ping/microdon gan ferwi’r gymysgedd am 30 eiliad. Sychwch y tu mewn i’r popty i’w lanhau’n hawdd gan adael arogl ffres. Tywalltwch yr hylif i lawr y sinc i lanhau’r draen.\nRhowch 2 lwy fwrdd o soda pobi yn y peiriant golchi llestri yn lle’r sebon arferol. Rhowch fygiau neu lestri sydd wedi’u staenio yn y peiriant. Trowch ymlaen. Bydd y peiriant, y draen a’r mygiau yn sgleinio.\nTaenwch ychydig o soda pobi yng ngwaelod bag bin newydd cyn llenwi. Bydd hyn yn arbed drewdod.\nRhowch 4 llwy fwrdd o soda pobi mewn bwced o ddwr a gadewch y mop i socian am awr. Y canlyniad yw mop glân a ffres.\nEr mwyn cael gwared ar staenau dwr ar lawr pren, rhwbiwch sbwng wedi’i fwydo mewn dwr a soda pobi dros y marciau - bydd y staenau yn diflannu wrth sychu. Gwyliwch fod y soda wedi meddalu rhag marcio’r llawr.\nTaenwch soda pobi dros garpedi a rygiau cyn hwfro – llawer rhatach na “Shake and Vac” ac yn gwneud yr un gwaith yn union.\nTaenwch soda pobi dros unrhyw olew a saim. Mae’r powdwr yn sugno’r olew. Mae’n hawdd i’w waredu.\nRhowch lwy fwrdd o soda pobi mewn galwyn o ddwr i chwistrellu rhosod. Bydd hyn yn cael gwared ar ffwng du.\nOs oes gennych forgrug, rhowch linell o soda pobi dros y llwybrau. Ni fydd y morgrug yn croesi’r soda.\nAdeg BBQ neu dân wyllt, cadwch soda pobi wrth law, os bydd digwydd i dân annisgwyl gychwyn taenwch y soda drosto i’w ddiffodd.\nRhowch soda pobi ar eich llwybrau yn lle halen i’w cadw’n glir pan fo rhew ac eira. Mae’n fwy caredig i anifeiliaid anwes a bydd hefyd yn lladd mwsogl a chwyn.\nMae hanner llwy de o soda pobi mewn glasiad o ddwr yn creu ‘mouthwash’ effeithiol.\nTaenwch ychydig o soda pobi ar ben eich past dannedd i wynnu’r dannedd. Peidiwch defnyddio brws electroneg.\nGallwch lanhau eich gwallt gyda soda pobi - rhowch 1 llwy fwy bwrdd mewn cwpan o ddwr a’i daenu dros wallt sych, yna rinsio a golchi’r gwallt gydag ychydig bach o siampw cyffredin. Bydd y soda pobi yn gwaredu’r baw a gweddillion cynnyrch gwallt o’r gwallt.\nCadwch botyn o soda pobi yn yr ystafell ymolchi ar gyfer pob rhan o’r corf – rhwbiwch ar eich traed i drin croen sych neu ‘athlete’s foot’. Bydd hefyd yn cadw’n bath/cawod yn lanach!\nDefnyddiwch ychydig o soda pobi mewn dwr i dynnu labeli glud oddiar bethau newydd - labeli pris ayyb\nRhowch soda pobi ar eich coeden Nadolig yn lle’r chwistrellydd cemegol pwrpasol i greu effaith eira. Gyrru\nYstafell y Babi